**Općina Sveti Križ Začretje**



**Obrazloženje**

**Proračuna Općine Sveti Križ Začretje**

**za 2025. godinu**

**UVOD**

Na osnovi članka 42. Zakona o proračunu (Narodne novine 144/21), predstavničko tijelo jedinice lokalne i područne (regionalne) samouprave donosi proračun za iduću proračunsku godinu i projekcije za sljedeće dvije godine, do konca tekuće godine, i to u roku koji omogućuje primjenu proračuna od 1. siječnja godine za koju se donosi proračun. Uz proračun se donosi i Odluka o izvršavanju proračuna za sljedeću godinu. Donošenjem navedenih dokumenata omogućava se financiranje poslova i programa radi ostvarivanja javnih interesa i potreba mještana.

Zakonom o proračunu uređuju se osnovni proračunski procesi i definiraju osnovne pretpostavke za izradu proračuna. Osim navedenim Zakonom metodologija izrade proračuna propisana je i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama (“Narodne novine"' broj 26/10,120/13, 1/20 i 144/21) i Pravilnikom o proračunskom računovodstvu i Računskom planu (“Narodne novine” broj 124/14, 115/15, 87/16, 3/18, 126/19, 108/20 i 144/21).

Proračun je jedan od najvažnijih dokumenata koji se donosi na razini jedinice lokalne i područne (regionalne) samouprave (JLP(R)S). Proračun je akt kojim se procjenjuju prihodi i primici te utvrđuju rashodi i izdaci JLP(R)S za proračunsku godinu.

Proračun se odnosi na proračunsku godinu i vrijedi za jednu kalendarsku godinu. Proračunska godina je razdoblje od 12 mjeseci, a počinje od 01. siječnja, a završava 31. prosinca.

Proračun se donosi i izvršava u skladu s načelima:

* jedinstva i točnosti proračuna,
* proračunske godine,
* višegodišnjeg planiranja,
* uravnoteženosti,
* obračunske jedinice,
* univerzalnosti,
* specifikacije,
* dobrog financijskog upravljanja
* transparentnosti (podrazumijeva pravodobno objavljivanje vjerodostojnih dokumenata, podataka i informacija na sustavan način

Temeljem pravilnika o proračunskim klasifikacijama prilikom planiranja i izvršavanja proračuna obvezno je primjenjivati sljedeće proračunske klasifikacije: organizacijsku, ekonomsku, funkcijsku, lokacijsku, programsku te izvore financiranja.

Proračunske klasifikacije čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja.

* Organizacijska klasifikacija sadrži povezane i međusobno usklađene cjeline proračuna i proračunskih korisnika koji odgovarajućim materijalnim sredstvima ostvaruju postavljene ciljeve.
* Programska klasifikacija uspostavlja se definiranjem programa, aktivnosti i projekata, sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva.
* Funkcijska klasifikacija sadrži rashode razvrstane prema njihovoj namjeni.
* Ekonomska klasifikacija sadrži prihode i primitke po prirodnim vrstama te rashode i izdatke prema ekonomskoj namjeni kojoj služe.
* Lokacijska klasifikacija sadrži rashode i izdatke razvrstane za Republiku Hrvatsku i inozemstvo.
* Izvori financiranja čine skupine prihoda i primitka iz koji se podmiruju rashodi i izdaci određene vrste i utvrđene namjene.

Proračun se sastoji od općeg i posebnog dijela. Opći dio proračuna čini Račun prihoda i rashoda i Račun financiranja, dok se posebni dio proračuna sastoji od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Račun prihoda i rashoda proračuna sastoji se od prihoda i rashoda prema ekonomskoj klasifikaciji:

1. Prihodi:
2. prihodi od poreza
3. pomoći
4. prihodi od imovine
5. prihodi od pristojbi i naknada
6. ostali prihodi
7. prihodi od prodaje nefinancijske imovine
8. Rashodi:
9. rashodi za zaposlene
10. materijalni rashodi
11. financijski rashodi
12. subvencije
13. pomoći
14. naknade građanima i kućanstvima na temelju osiguranja i druge naknade
15. ostali rashodi
16. rashodi za nabavu nefinancijske imovine.

U Računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita i zajmova.

Proračun donosi predstavničko tijelo JLP(R)S odnosno Općinsko vijeće. Proračun se prema Zakonu mora donijeti najkasnije do konca tekuće godine za iduću godinu prema prijedlogu kojega utvrđuje načelnik.

**PRORAČUN OPĆINE SVETI KRIŽ ZAČRETJE ZA 2025. GODINU**

Proračun Općine Sveti Križ Začretje izrađen je u skladu s navedenim Zakonom, Pravilnicima i Smjernicama Ministarstva financija te na osnovu realizacije prihoda i rashoda prethodnih godinama, u skladu s prijedlozima Financijskih planova proračunskih korisnika Općinske knjižnice i čitaonice Sveti Križ Začretje te Dječjeg vrtića Sveti Križ Začretje.

Prihodi Proračuna planirani su u ukupnom konsolidiranom iznosu od 5.678.022,04 €, dok su rashodi planirani u iznosu, odnosno 7.203.691,00 €. Razlika između planiranih prihoda i rashoda podmirit će se prenesenim konsolidiranim viškom prethodnih godina. Ukupni prihodi konsolidiranog proračuna Općine Sveti Križ Začretje raspoređeni su kako slijedi:

|  |  |
| --- | --- |
| KONSOLIDIRANI PRORAČUN OPĆINE SVETI KRIŽ ZAČRETJE ZA 2025. GODINU | |
| 6 – Prihodi poslovanja | 6.003.022,04 |
| 7 – Prihodi od nefinancijske imovine | 325.000,00 |
| 8 – Primitci od financijske imovine i zaduživanja | 350.000,00 |
| UKUPNO | **6.678.022,04** |

Ukupni proračun sadrži 7.730,00 € namjenskih prihoda i rashoda proračunskog korisnika Općinske knjižnice i čitaonice Sveti Križ Začretje te 147.500,00 € namjenskih prihoda i rashoda proračunskog korisnika Dječjeg vrtića Sveti Križ Začretje.

|  |  |
| --- | --- |
| Proračun Općine Sveti Križ Začretje | 6.522.792,04 |
| Financijski plan Općinska knjižnica i čitaonica Sveti Križ Začretje | 7.730,00 |
| Financijski plan Dječji vrtić Sveti Križ Začretje | 147.500,00 |
| **Konsolidirani proračun Općine Sveti Križ Začretje** | **6.678.022,04** |

Proračunski korisnik Općinska knjižnica i čitaonica Financijskim planom planira ukupne prihode u iznosu od 95.360,00 €, od čega se 87.630,00 € odnosi na sredstva proračuna Općine Sveti Križ Začretje, dok se preostali dio od 7.730,00 € odnosi na vlastita sredstva i sredstva pomoći. S druge strane proračunski korisnik Dječji vrtić Sveti Križ Začretje Financijskim planom planira ukupne prihode na razini od 900.516,00 €, od čega proračun Općine tereti iznos od 753.016,00 €, a vlastita sredstva, te sredstva pomoći iznos od 147.500,00 €.

Konsolidirani rashodi proračuna iznose ukupno 7.260.691,00 €, od čega se 840.646,00 € odnosi na prijenose proračunskim korisnicima, odnosno 753.016,00 proračunskom korisniku Općinska knjižnica i čitaonica Sveti Križ Začretje, te 87.630,00 € proračunskom korisniku Dječji vrtić Sveti Križ Začretje. Rashodi konsolidiranog proračuna raspoređeni su kako slijedi:

|  |  |
| --- | --- |
| KONSOLIDIRANI PRORAČUN OPĆINE SVETI KRIŽ ZAČRETJE ZA 2025. GODINU | |
| 3 – Rashodi poslovanja | 3.595.561,00 |
| 4 – Rashodi za nabavu nefinancijske imovine | 3.608.130,00 |
| 5 – Izdaci za financijsku imovinu i otplatu zajmova | 57.000,00 |
| UKUPNO | **7.260.691,00** |

Proračunski korisnik Općinska knjižnica i čitaonica Financijskim planom planira ukupne rashode u iznosu od 90.700,00 €, dok proračunski korisnik Dječji vrtić Sveti Križ Začretje planira ukupne rashode u iznosu od 900.516,00 €.

U nastavku se daje detaljno obrazloženje za planirane prihode i rashode.

**PRIHODOVNA STRANA PRORAČUNA**

1. **Porez i prirez na dohodak**

Obveznici poreza na dohodak su fizičke osobe koje ostvaruju dohodak iz bilo kojeg od ovih izvora:

61111 dohodak od nesamostalnog rada (po osnovi plaće i mirovine)

61121 dohodak od samostalne djelatnosti i djelatnosti za koje se dohodak utvrđuje i oporezuje kao dohodak od samostalne djelatnosti, a utvrđuje se na temelju poslovnih knjiga (dohodak od obrta i s obrtom izjednačenim djelatnostima, dohodak od slobodnih zanimanja i dohodak od poljoprivrede i šumarstva)

61122 dohodak od obrta i s obrtom izjednačenih djelatnosti i na dohodak od slobodnih zanimanja koji se utvrđuje paušalno

61123 dohodak od drugih samostalnih djelatnosti koje se povremeno obavljaju

61131 dohodak od imovine i imovinskih prava - dohodak od imovine na temelju najma ili zakupa nekretnina, dohodak od imovinskih prava, dohodak od otuđenja (prodaja, zamjena i drugi prijenos) nekretnine i imovinskog prava u roku tri godine od dana nabave, pod propisanim uvjetima i dohodak od otuđenja (prodaja, zamjena i drugi prijenos) više od tri nekretnine ili više od tri imovinska prava iste vrste u razdoblju od pet godina

61133 dohodak koji se raspoređuje na osnovu najamnine i zakupnine

61141 dohodak od kapitala (primici od dividendi i udjela u dobiti na temelju udjela u kapitalu, primici od udjela u dobiti ostvareni dodjelom ili opcijskom kupnjom vlastitih dionica, primici od izuzimanja imovine i korištenja usluga na teret dobiti tekućeg razdoblja i primici po osnovi kamata, a osobito primici od kamata na kunsku i deviznu štednju - po viđenju, oročenu ili rentnu štednju, uključujući i prinos, nagradu, premiju i svaku drugu naknadu ostvarenu iznad visine uloženih sredstava; zatim primici od kamata po vrijednosnim papirima, primici od kamata po osnovi danih zajmova i primici ostvareni na temelju podjele prihoda investicijskog fonda u obliku kamata, ako se ne oporezuju kao udjeli u dobiti na temelju podjele dobiti ili prihoda investicijskog fonda)

61143 dohodak od kamata, odnosno primici od kamata na kunsku i deviznu štednju (po viđenju, oročenu ili rentnu štednju, uključujući i prinos, nagradu, premiju i svaku drugu naknadu ostvarenu iznad visine uloženih sredstava), primici od kamata po vrijednosnim papirima, primici od kamata po osnovi danih zajmova, primici ostvareni na temelju podjele prihoda investicijskog fonda u obliku kamata ako se ne oporezuju kao udjeli u dobiti na temelju podjele dobiti ili prihoda investicijskog fonda.

61145 dohodak od osiguranja (primici u visini uplaćenih i porezno priznatih premija životnog osiguranja s obilježjem štednje i dobrovoljnoga mirovinskog osiguranja)

Porez na dohodak uplaćuje se u državni proračun, a prihod od istog dijeli se u određenim postocima između općine, županije, decentraliziranih funkcija, pomoći izravnanja i sl.. Općina Sveti Križ Začretje svojom odlukom nije promijenila dosadašnje stope poreza na dohodak, tako niža i dalje iznosi 20 % dok viša iznosi 30 %.

Ukupni prihodi od poreza na dohodak (611) planirani su u iznosu od 3.021.000,00 €, a planirani su na osnovu realizacije iz prethodnih godina, trendu povećanja plaća te rasporedu poreza na dohodak koji se provodi na mjesečnoj razini sukladno obavijesti Financijske agencije (FINA-e).

1. **Porezi na imovinu**

Porezi na imovinu planirani su u ukupnom iznosu od 99.000,00 €, a raspoređeni su po navedenim kategorijama poreza.

**61314 Porez na nekretnine**

Od 2025. godine ukida se porez na kuće za odmor, te ga zamjenjuje navedeni porez na nekretnine. Zakonska regulativa još nije donesena shodno čemu će Općina isti naplaćivati kao i do sada, odnosno 1,59 €/m² korisne površine nekretnine. Prihod s ove osnove planiran je u skladu sa realizacijom iz proteklih godina, a budućim stupanjem na snagu zakona o porezu na nekretnine donijet će se odluka o naplati narednih godina.

**61315 Porez na korištenje javnih površina**

Prema odluci Općinskog vijeća plaća se 1,46 €/m² mjesečno, a u vrijeme Festivala 0,53 €/m² dnevno. Ovaj porez plaćaju ugostiteljski objekti koji koriste javne površine za terase na Trgu hrvatske kraljice Jelene cijele godine. Planirana je također naplata starih dugova.

**61341 Porez na promet nekretnina**

Obveznici plaćanja ovog poreza su stjecatelji vlasništva nekretnine u Republici Hrvatskoj kad se na takvo stjecanje ne plaća porez na dodanu vrijednost (PDV). Porezna osnovica je tržišna vrijednost nekretnine u trenutku nastanka porezne obveze. Tržišna vrijednost nekretnine je cijena nekretnine koja se postiže ili se može postići na tržištu u trenutku nastanka porezne obveze. Predmet oporezivanja je promet nekretnina. Prometom nekretnina ne smatra se stjecanje novosagrađenih građevina, koje se oporezuje prema odredbama Zakona o porezu na dodanu vrijednost. Prihod od ovog poreza u potpunosti je prihod jedinica lokalne samouprave. Prihod s ove osnove planiran je na osnovu realizacije iz prethodnih godina te u skladu s informacijama dobivenim od porezne uprave vezano uz stanje nepodmirenih obaveza po ovom porezu. Veći iznos je planiran zbog činjenice da je planirano širenje Zone malog gospodarstva, u okviru kupoprodaje zemljišta od strane fizičkih, ali i pravnih osoba.

**61342 Prihod od prenamjene zemljišta**

Promjena namjene poljoprivrednog zemljišta u nepoljoprivredne svrhe provodi se u skladu s dokumentima prostornog uređenja i drugim propisima.

Jednokratna naknada za promjenu namjene poljoprivrednog zemljišta zbog umanjenja vrijednosti i površine poljoprivrednog zemljišta kao dobra od interesa za Republiku Hrvatsku plaća se prema površini građevinske čestice utvrđene na temelju izvršnog akta kojim se odobrava građenje, odnosno po primitku potvrde glavnog projekta, odnosno prema površini zemljišta ispod zgrade ozakonjene rješenjem o izvedenom stanju.

Rješenje o naknadi donosi nadležno upravno tijelo na temelju podataka iz modula eNekretnine informacijskog sustava prostornog uređenja o prosječnoj vrijednosti zemljišta unutar građevinskog područja. Sredstva ostvarena od naknade za promjenu namjene prihod su državnog proračuna 70% i 30% proračuna jedinice lokalne samouprave na čijem se području poljoprivredno zemljište nalazi.

Sredstva koja su prihod proračuna jedinice lokalne samouprave namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.

Iznos je planiran na osnovu realizacije iz prethodnih godina.

**614 Porezi na robu i usluge**

Porezi iz ove skupine planirani su u ukupnom iznosu od 36.000,00 € od čega se gotovo cijeli iznos odnosi na navedeni porez na potrošnju alkoholnih i bezalkoholnih pića.

**61424 Porez na potrošnju alkoholnih i bezalkoholnih pića**

Obveznik poreza na potrošnju jest pravna i fizička osoba koja pruža ugostiteljske usluge. Osnovicu poreza na potrošnju čini prodajna cijena pića koje se proda u ugostiteljskim objektima. Stopa po kojoj se ovaj porez plaća iznosi 3%. Na području Općine trenutno je evidentirano 22 obveznika ovog poreza. Planirani iznos temelji se na realizaciji iz prethodnih godina, ali i na najavi podmirenja dugovanja iz prethodnih godina na osnovu sklopljenih sporazuma o obročnoj otplati dugovanja i pokretanju ovršnog postupka.

**61453 Porez na tvrtku, odnosno naziv tvrtke**

Porez na tvrtku ili naziv jedan je od vlastitih izvora prihoda koji mogu propisivati i ubirati općine i gradovi. Obveznici poreza na tvrtku su pravne i fizičke osobe koje su obveznici poreza na dohodak ili poreza na dobitak, a registrirane su za obavljanje djelatnosti. Iako je isti ukinut, planirana je naplata starog duga.

**633 Pomoći iz proračuna**

Ukupni plan tekućih i kapitalnih pomoći iz državnog i županijskog proračuna iznosi 1.970.000,00 €, te se iste odnose u najvećem dijelu na pomoći dobivene iz državnog proračuna.

**63311 Tekuće pomoći iz državnog proračuna**

Pomoći fiskalnog izravnanja iz državnog proračuna, odnosno sredstva kompenzacijske mjere koja dospijeva jedanput mjesečno tokom godine. Konto također obuhvaća sredstva fiskalne održivosti dječjih vrtića te ostalih tekućih pomoći iz državnog proračuna tokom godine.

**63312 Tekuće pomoći iz županijskog proračuna**

Sufinanciranje nabave kamenog materijala, sredstva za „male komunalne akcije“, uređenje zelenih otoka, sredstva za ogrjev socijalnih slučajeva s područja Općine i korisnika zajamčene minimalne naknade, sufinanciranje radnih bilježnica i pribora za potrebe učenika osnovne škole i sl.

**63321 Kapitalne pomoći iz državnog proračuna**

Kao i svake godine Općina kandidira svoje projekte na natječaje za dodjelu bespovratnih sredstava koja raspisuju pojedina Ministarstva. U skladu s bazom projekata kojima raspolažemo, a koji se planiraju prijaviti za dodjelu bespovratnih sredstava prihod je planiran u navedenom iznosu. Važno je napomenuti da u slučaju da izostane prihod po ovoj osnovi, odnosno za prijavljene projekte nam se ne odobre sredstva odustat će se od realizacije predmetnih projekata čime će se automatski postići balans na rashodovnoj strani proračuna.

**63322 Kapitalne pomoći iz županijskih proračuna**

Pomoći županijskog proračuna za provođenje kapitalnih projekata za investicije poput izgradnje vodovoda, izgradnje i asfaltiranje cesta i sl. Plan je napravljen u skladu s trenutno dobivenim informacijama o potporama ovakve vrste koje će dodjeljivati KZŽ.

**634 Pomoći od izvanproračunskih korisnika**

Planirana su sredstva u iznosu od 100.000,00 € koja se gotovo u potpunosti odnose na pomoći od strane Županijske uprave za ceste.

**63415 Tekuće pomoći od ostalih izvanproračunskih korisnika državnog proračuna**

Planiran je potencijalni prihod od relevantnih dionika korisnika državnog proračuna za različite potrebe kao što su socijalne, komunalne i sl.

**63426 Kapitalne pomoći od Županijske uprave za ceste**

Na temelju prijašnjih iskustava, te kvalitetne poslovne suradnje planirana su sredstva kapitalnih pomoći za provođenje projekata izgradnje komunalne infrastrukture, u najčešćem slučaju izgradnje sustava odvodnje i nogostupa.

**636 Pomoći proračunskim korisnicima iz proračuna koji im nije nadležan**

Iznos planiran po ovoj osnovi iznosi 11.230,00 € te se odnosi na sredstva tekućih pomoći proračunskim korisnicima Općinskoj knjižnici i čitaonici Sveti Križ Začretje te Dječjem vrtiću Sveti Križ Začretje.

**63612 Tekuće pomoći iz Državnog proračuna za predškolu DV**

Prihod koji se ostvaruje na račun proračunskog korisnika Dječji vrtić Sveti Križ Začretje za redovno održavanje predškolskog obrazovanja. Isti se po primitku prosljeđuje proračunskom korisniku Dječji vrtić Sveti Križ Začretje.

**63622 Kapitalne pomoći iz državnog proračuna za Knjižnicu**

Na ovoj stavci planiran je prihod Ministarstva kulture kojeg ostvaruje proračunski korisnik Općinska knjižnica i čitaonica za nabavu knjiga, računalne opreme, te uredskog namještaja.

**63623 Kapitalne pomoći iz proračuna KZŽ za** **Knjižnicu**

Na ovoj stavci planiran je prihod KZŽ kojeg ostvaruje proračunski korisnik Općinska knjižnica i čitaonica.

**638 Pomoći iz državnog proračuna temeljem prijenosa sredstava EU**

Sredstva koja se kompletno odnose na kapitalne pomoći iz državnog proračuna temeljem prijenosa sredstava EU, a planirana su u iznosu od 100.000,00 €.

**63821 Kapitalne pomoći iz državnog proračuna temeljem prijenosa iz EU**

Planiran prihod iz fondova EU za projekte opisane u rashodovnoj strani proračuna, izgradnju dječjih igrališta te druge planirane projekte.

**641 Prihod od financijske imovine**

**64132 Kamate na depozite po viđenju**

Prihod na osnovu kamata na depozite planiran u ukupnom iznosu od 242,04 €.

**642 Prihodi od nefinancijske imovine**

Ukupni planirani iznos sredstava po navedenome kontu iznosi 57.100,00 €, a odnosi se na navedene prihode od nefinancijske kao što su prihod od koncesije, te prihod od različitih vrsta zakupa.

**64219 Prihodi od koncesije**

Prihod od koncesije koju uplaćuje koncesionar Eko-flor plus d.o.o., dva puta godišnje za poslove obavljanja usluga sakupljanja miješanog komunalnog otpada.

Prihod od koncesije za obavljanje dimnjačarskih poslova – Leuštek j.d.o.o. za dimnjačarske poslove. Koncesionar je obvezan naknadu za koncesiju uplaćivati na žiro-račun Općine Sveti Križ Začretje dva puta godišnje, najkasnije u roku 30 dana po isteku pojedinog polugodišta. U slučaju zakašnjenja plaćanja naknade za koncesiju, koncesionar plaća zakonsku zateznu kamatu.

Planirani iznos u skladu je s realizacijom iz prethodnih godina.

**64222 Prihod od zakupa poljoprivrednog zemljišta**

Na području Općine sklopljen je jedan ugovor o zakupu poljoprivrednog zemljišta u vlasništvu RH. Na ovoj poziciji planiran je prihod s te osnove. Obveza plaćanja vrši se godišnje te se dijeli u zakonskim postocima između Općine i države.

**64225 Prihodi od zakupa poslovnih objekata**

Općina trenutno nema u zakupu poslovni objekt, no potrebno je naplatiti stara dugovanja. Postoji mogućnost iznajmljivanja poslovnih objekata te su sukladno tome također planirana sredstva na kontu.

**64229 Ostali prihod od zakupa i iznajmljivanja imovine**

Prihod od zakupa javnih površina za postavljanje štandova na Trgu hrvatske kraljice Jelene te ostalim relevantnim javnim površinama na području Općine u sklopu određenih događanja, manifestacija i sl. Povećanje u odnosu na prethodne godine isključivo je rezultat najma, odnosno zakupa javnog prostora i kućica za vrijeme trajanja Festivala Prvi glas Zagorja.

**64236 Spomenička renta**

Spomenička renta je oblik prihoda od izravnog ili neizravnog gospodarskog iskorištavanja graditeljske baštine koji se prikuplja sa svrhom investiranja u obnovu kulturne baštine radi trajnog očuvanja i zaštite njezinih spomeničkih obilježja. Spomenička renta može biti direktna i indirektna.

Budući da Općina nije donijela odluku o visini spomeničke rente ostvarujemo prihod od indirektne spomeničke rente koji razrezuje Porezna uprava po stopi od 0,05 %. Osnovica za obračun je ukupni prihod ostvaren obavljanjem zakonom propisanih djelatnosti.

Prihod je planiran na osnovi realizacije iz prethodnih godina.

**64299 Naknada za nezakonito izgrađene zgrade**

Prihod od naknade za zadržavanje nezakonito izgrađenih zgrada u prostoru. Općini pripada 30 % od uplaćene naknade. Iako je rok za predaju zahtjeva za legalizaciju protekao, na ovoj poziciji planiran je prihod od obročne otplate naknade te nekih predmeta koji su još u rješavanju.

**651 Prihodi od upravnih i administrativnih pristojbi**

**65139 Prihod od prodaje državnih biljega**

Ovo je zajednički prihod državnog proračuna, proračuna županije te proračuna općina na čijem području je obavljena maloprodaja državnih biljega i to u jednakim dijelovima. Obzirom da postoji mogućnost ostvarenja prihoda po navedenoj osnovi, iako Općina ne naplaćuje državne biljege za izdavanje rješenja, planiran je iznos od 500,00 €.

**652 Prihodi po posebnim propisima**

Planiran je iznos od 153.200,00 €, a u najvećem dijelu se odnosi na planirana sredstva proračunskog korisnika Dječji vrtić Sveti Križ Začretje i to za naplaćena sredstva od strane roditelja za pružanje usluga predškolskog odgoja u iznosu od 142.000,00 €.Preostali dio odnosi se na ostale prihode po posebnim propisima te na ostale nespomenute prihode kako Općine tako i proračunskih korisnika.

**65221 Vodni doprinos**

Ovaj prihod uplaćuju nam Hrvatske vode u iznosu od 8 % od naplaćenog vodnog doprinosa za objekte na našem području. Planirano na osnovi realizacije iz prethodnih godina.

**65264 Sufinanciranje cijene usluge, participacije i sl. DV**

Ovdje su planirana sredstva prihoda koje Dječji vrtić ostvaruje na osnovi naplate pružanja usluge predškolskog obrazovanja roditeljima djece polaznika istog. Naknada roditeljima utvrđuje se na temelju Odluke, a u određenom postotku od ekonomske cijene vrtića, odnosno dio iste snose roditelji, a dio Općina.

**65267 Prihodi s naslova osiguranja, refundacije štete i totalne štete**

Planiran prihod od osiguravajućeg društva za naknadu štete na osiguranoj imovini (razbijeni prozori, osiguranje osobnog automobila i sl.).

**652690 Ostali nespomenuti prihodi – članarina knjižnica**

Ovdje je iskazan prihod od članarine koji ostvaruje proračunski korisnik Općinska knjižnica i čitaonica Sveti Križ Začretje.

**652691 Prihod od građana za sufinanciranje komunalne infrastrukture**

Ovdje su planirani prihodi od građana za potpore u izgradnji komunalne infrastrukture, te naplata dugovanja po osnovi istih (prvenstveno asfaltiranje i planirano financiranje troškova izgradnje vodovodne mreže).

**652692 Ostali nespomenuti prihodi**

Ovdje su planirani prihodi koji nisu specificirani po ranije spomenutim kontima.

**652693 Ostali nespomenuti prihodi DV**

Na ovom kontu planirana su sredstva po osnovi neke od nespomenute i izvanredne vrste prihoda koju dječji vrtić može ostvariti tokom redovnog godišnjeg poslovanja.

**653 Komunalni doprinosi i naknade**

Jedna od najznačajnijih stavki ukupnog proračuna i važnih sredstava u sufinanciranju gradnje i održavanja komunalne infrastrukture planirana u ukupnom iznosu od 367.000,00 €. Veseli činjenica rasta svake pojedine stavke iz godine u godinu što govori u prilog održivom gospodarskom i demografskom rastu. Najveći dio prihodovne strane ovog konta odnosi se na sredstva po osnovi komunalne naknade, gdje se najveći priljev odnosi na poslovne subjekte, odnosno industrijsku zonu. Prihodi po osnovi komunalne naknade planirani su u iznosu od 300.000,00 €. Druga po veličini su sredstva prihoda po osnovi grobne naknade koja doprinose ulaganjima u projekt izgradnje novog groblja, što rezultira prodajom novoizgrađenih grobnica, te u konačnici zatvara krug povećanjem obveznika plaćanja grobne naknade i povećanjem sredstava prihoda po spomenutoj osnovi. Planirana sredstva prihoda od grobne naknade iznose 37.000,00 €. Preostali dio prihoda na ovoj razini konta odnosi se na komunalni doprinos.

**65311 Komunalni doprinosi**

Prihod po ovoj osnovi ostvarivao se najčešće u postupcima legalizacije, no od nedugo je također zabilježen porast predmeta za obračun doprinosa u postupcima novogradnje u odnosu na prethodne godine. Shodno navedenome, te najavi gradnje od strane tvrtke Vetropak Straža, te rastućeg trenda novogradnje na području Općine planirana su sredstva u ovoj proračunskoj godini.

**65321 Komunalne naknade**

Prihod planiran na osnovi izvršenja iz prethodnih godina, te povećanog obima gradnje kako u industrijskoj tako i u građevinskoj zoni. Također se planira nastaviti s revizijom fizičkih obveznika komunalne naknade u 2025. godini čime bi se stekla realnija slika stvarnog stanja te ujedno i veći prihod po osnovi komunalne naknade.

**65322 Grobna naknada**

Naknada se plaća u iznosu od 6,64 € po grobnom mjestu. Prijašnjih godina bili smo suočeni smo s problemom naplate potraživanja iz prethodnih godina te problemom neprijavljenih grobnih mjesta za koje još uvijek nisu utvrđeni obveznici plaćanja. Iako problem tokom prijašnjih godina nije u potpunosti riješen bitno je ipak napomenuti kako je evidentan značajan napredak u rješavanju problematike utvrđivanja vlasnika grobnog mjesta te shodno tome i naplate starih dugova.

U planu je također i prodaja novoizgrađenih grobnica, te buduće izgrađenih grobnih mjesta koja bi ujedno doprinijelo povećanju prihoda po ovoj osnovi.

**663 Donacije iz pravnih i fizičkih osoba izvan općeg proračuna**

Ukupna planirana sredstva iznose 78.800,00 € od čega je najvažnije spomenuti sredstva kapitalnih donacija od ostalih subjekata izvan općeg proračuna koja će se koristiti za izgradnju kapitalnih projekata, a planirana su u iznosu od ukupno 75.000,00 €.

**66313 Tekuće donacije od trgovačkih društava**

Obzirom na dogovor o nastavku Sporazuma s tvrtkom Eko flor plus d.o.o. u plaćanju troškova zbrinjavanja, odnosno odlagališta otpada, planiraju se sredstva po navedenoj osnovi.

**66314 Tekuće donacije od ostalih subjekata izvan općeg proračuna**

Planiran prihod od tekućih donacija od ostalih subjekata izvan općeg proračuna, kao što je Turistička zajednica RH i ostali, u ukupnom iznosu od 3.000,00 €.

**66323 Kapitalne donacije od ostalih subjekata izvan općeg proračuna**

Na ovoj poziciji planiran je prihod za sufinanciranje investicija od ostalih subjekata van općeg proračuna (Hrvatske vode i dr.). Izvjesno je da će Općina i u 2025. godini sklopiti ugovor o sufinanciranju sanacije klizišta s tvrtkom Hrvatske vode.

**711 Prihod od prodaje materijalne imovine – prirodnih bogatstava**

Kako bi mogla provesti planirane projekte kapitalne projekte izgradnje komunalne infrastrukture i drugog namjera je ostvariti financijska sredstva prodajom zemljišta u vlasništvu Općine. Elaborati procjene zemljišta su provedeni, a najveći dio odnosi se na zemljište u industrijskoj zoni za koju je interes pokazala tvrtka Vetropack Straža, te isti iznosi 100.000,00 €. Preostali dio odnosi se na zemljišta stečena kao rezultat ošasne imovine.

**71111 Poljoprivredno zemljište**

Cilj je, provedbom javnog natječaja, izvršiti proces prodaje poljoprivrednog zemljišta stečenog kao rezultat ošasne imovine.

**71112 Građevinsko zemljište**

Planira se prihod od prodaje građevinskog zemljišta koje Općina ima u vlasništvu. Zbog povećanog broja predmeta koja se po ostavinskim raspravama rješavaju planira se veći prihod po ovoj osnovi.

**71119 Ostalo zemljište**

Prihod po ovoj osnovi odnosi se na prodaju zemljišta u industrijskoj zoni u vlasništvu Općine tvrtki Vetropack Straža.

**721 Prihod od prodaje građevinskih objekata**

Sredstva planirana s istim ciljem kao što je navedeno kod prihoda od prodaje zemljišta u ukupnom iznosu od 200.000,00 €.

**72119 Prihod od prodaje stanova i poslovnih objekata**

Planiran prihod od prodaje nepokretne imovine, konkretno stambenih objekata, stečenih kao rezultat ošasne imovine u iznosu od 80.000,00 €.

**721491 Prihod od prodaje grobnih mjesta – novo groblje**

Javni poziv za prodaju novoizgrađenih grobnica planira se provesti u 2025. godini sukladno čemu se predlaže planira prihod od prodaje u iznosu od 120.000,00 €.

**832 Primici od prodaje dionica i udjela u glavnici trgovačkih društava**

**83212 Prihod od prodaje dionica i udjela u glavnici trgovačkih društava u javnom sektoru**

Planirana je prodaja udjela u glavnici trgovačkog društva Total Energy d.o.o. koja su u vlasništvu Općine. Radi se o udjelima u visini od 19% čija se vrijednost procjenjuje na oko 350.000,00 €.

**RASHODOVNA STRANA PRORAČUNA**

**RAZDJEL: OPĆINSKO VIJEĆE**

**GLAVA: OPĆISNKO VIJEĆE**

**PROGRAM: Priprema i donošenje akata i mjera iz djelokruga predstavničkog i izvršnog tijela**

A100001 Predstavničko i izvršno tijelo

Odnosi se na troškove vezane uz djelokrug Općinskog načelnika i Općinskog vijeća. Obuhvaća troškove objave svih općih akata koja se prema našem Statutu te Zakonu o lokalnoj i područnoj (regionalnoj) samoupravi moraju objaviti u službenom glasilu. Kako Općina nema svoje službeno glasilo, opći akti objavljuju se u „Službenom glasniku Krapinsko-zagorske županije“. Troškovi obuhvaćaju godišnju pretplata na glasnik, te pojedinačni trošak objave po stranici. Planirani iznos temelji se na broju objava iz prethodnih godina, a sukladno planiranom broju akata koji se namjeravaju objaviti u 2025. godini. Sukladno navedenome planira se iznos od 5.000,00 €.

Nadalje pod spomenutom aktivnosti planirane su naknade predsjedniku vijeća te vijećnicima za prisustvovanje na sjednicama Općinskog vijeća. Sredstva na ovoj poziciji planirana su u skladu s donošenjem nove Odluke o naknadama predsjedniku vijeća i članovima općinskog vijeća Općine Sveti Križ Začretje te ista iznose 8.000,00 €.

Nužno je također planirati troškove reprezentacije za 2025. godinu, uključujući troškove koji nastaju prilikom posjeta prijateljskim jedinicama lokalne samouprave te ostalih poslovnih partnera s kojima Općina surađuje. Planirani su troškovi u ukupnom iznosu od 9.000,00 €.

Kao i svake godine planira zajedničko obilježavanje Dana Općine zajedno sa Župom Uzvišenja Svetog Križa na način da se na teret ove pozicije iz proračuna financira nabava mesa i ostalih potrepština nužnih za pripremu jela koje volonterski spremaju građani i obrtnici te sokova, potrošnog materijala i glazbe u ukupnom planiranom iznosu od 8.000,00 €.

Nadalje su planirana sredstva rashoda protokola, odnosno troškovi vezani uz obilježavanje Dana mrtvih i Dan sjećanja kada se polažu vijenci na grobove branitelja, vijenci i troškovi posljednjih pozdrava koji se daju u ime Općine, troškovi prigodnih poklona poput cvijeća i sl. Sukladno sve većim izdacima po ovoj osnovi planirana su i veća sredstva u iznosu od 2.000,00 €.

Obzirom na veliki broj izbora sljedeće godine te na plan provođenja izbora za vijeće mjesnih odbora, planirana su sredstva u iznosu od 10.000,00 €.

2025. godina nosi nam i lokalne izbore, stoga je nužno planirati novčana sredstva kako bi se isti mogli provesti. Također, uz lokalne izbore, planira se i provedba izbora za vijeća mjesnih odbora. Planirani iznos sredstava za spomenute aktivnosti iznosi 25.000,00 €.

A100002 Sredstva za rad savjeta mladih

Općina u svoje poslovanju podržava mišljenje i rad mladih, sukladno čemu su planirani troškovi vezano uz rad Savjeta, poput izrade promotivnih materijala, troškova suradnje s drugim savjetima mladih (troškovi posjeta i sl.). Općina trenutno nema Savjet mladih, ali planira ponovno pokrenuti postupak za izbor novih članova te za isto planira iznos od 120,00 €.

A100003 Sredstva za LAG

Planirana su sredstva za rad LAG-a Zagorje-Sutla kojem je Općina član, te za provedbu zajedničkih projekata u ukupnom iznosu od 2.000,00 €.

**PROGRAM: Razvoj civilnog društva – političke stranke**

A100101 Potpora radu političkih stranaka

Sredstva se dodjeljuju sukladno Odluci o raspodjeli sredstava za redovito godišnje financiranje političkih stranaka. Planirana sredstva za redovito godišnje financiranje rada političkih stranaka smo dužni osigurati temeljem Zakona o financiranju političkih aktivnosti, izborne promidžbe i referenduma. Raspored financijskih sredstava utvrđuje se spomenutom Odlukom vijeća čije se donošenje predlaže uz ovaj Proračun, a ukupno planirana sredstva iznose 4.000,00 €.

Budući da se iduće godine provode lokalni izbori nužno je osigurati financijska sredstva za potrebe troškova izborne promidžbe u ukupnom iznosu od 7.000,00 €.

**RAZDJEL: JEDINSTVENI UPRAVNI ODJEL**

**GLAVA: JEDINSTVENI UPRAVNI ODJEL**

**PROGRAM: Priprema i donošenje akata i mjera predstavničkog i izvršnog tijela**

**A100004 Redovna djelatnost vlastitog komunalnog pogona**

**K100001 Nabava opreme i strojeva za potrebe vlastitog komunalnog pogona**

Poznato je da je Općina donijela odluku, odnosno vijeće usvojilo istu, za osnivanje vlastitog komunalnog pogona pod upravljanjem Jedinstvenog upravnog odjela. Za potrebe djelovanja istog i obavljanje redovne djelatnosti pogona otvorene su predmetna aktivnosti i projekt u sklopu kojih se evidentiraju svi troškovi vezani uz obavljanje redovne djelatnosti pogona kao što su plaće i ostali materijalni troškovi djelatnika, te ostali materijalni troškovi i nabava opreme, strojeva i sl. u ukupnoj vrijednosti od 50.100,00 €.

**PROGRAM: Javna uprava i administracija**

A100201 Plaće i materijalni troškovi JUO

Prikazuje troškove za plaće djelatnika te ostale materijalne troškove vezane uz rad Jedinstvenog upravnog odjela. U Jedinstvenom upravnom odjelu trenutno je zaposleno 7 službenika, jedan namještenik (čistačica) i općinski načelnik. Sredstva za isplatu plaće djelatnicima sa svim elementima plaće, nedavnim porastom plaća te novim, dodatnim zapošljavanjem, iskazana su u ukupnom iznosu od 260.000,00 €.

Ostali rashodi za zaposlene planirani su u iznosu od 25.800,00 € godišnje, a odnose se na službenike u Jedinstvenom upravnom odjelu, odnosno na isplate neoporezivih naknadi poput naknade za trošak prehrane, regres, dar za dijete, božićnice, prigodne nagrade i sl.

Doprinos za zdravstveno osiguranje vezan je o stavci plaće i ovisi o broju zaposlenih te se odnosi na doprinose na plaću u obliku obaveznog zdravstvenog osiguranja u iznosu od 16,5 % bruto I iznosa plaće u ukupno planiranom iznosu od 43.000,00 €.

Nadalje je nužno planirati troškovi službenih putovanja općinskih službenika i općinskog načelnika. Ista se odnose na putovanja van prostora Općine (Zagreb i ostalo) kada općinski načelnik ili službenici odlaze na seminare ili sastanke u nadležna Ministarstva i slične ustanove. Ukupno su planirana sredstva za navedene potrebe iznose 4.300,00 €.

Obzirom na trend rasta troškova prijevoza, te na planirane dodatne troškove prijevoza na temelju novih zaposlenja troškovi naknade za prijevoz na posao i s posla planirani su u ukupnom iznosu od 13.000,00 €.

Sukladno Zakonu o lokalnim službenicima i namještenicima svi službenici imaju obvezu stručnog usavršavanja. Obzirom na vrlo čestu promjenu zakonske regulative i uvođenje novih obveza u poslovanju službenici odlaze na stručne seminare. Budući da zaposleni u svojem radu pokrivaju mnogobrojna područja (od socijalne skrbi, zdravstva, komunalnih djelatnosti, imovinsko-pravnih poslova, financija itd.), a nisu kao u susjednim jedinicama specijalizirani za jedno usko područje nužno je uložiti financijska sredstva u njihovo daljnje usavršavanje za što je planiran ukupan iznos od 3.000,00 €.

Naknada za „locco“ vožnju koja se službenicima isplaćuje u slučaju korištenja privatnog automobila u službene svrhe, planirana je u ukupnom iznosu od 1.000,00 €.

Troškovi uredskog materijala za redovno, efikasno poslovanje Jedinstvenog upravnog odjela planira se u ukupnom iznosu od 4.600,00 €, a odnosi se u najvećem dijelu na troškove nabave papira za ispis dokumenata i sl.

Nadalje, stručna literatura nužna je za redovno poslovanje Jedinstvenog upravnog odjela. Stoga planiramo troškove stručne literature, uključujući pretplatu na stručne časopise kao što su RIF, Novi Informator, Tim4Pin i sl. u ukupnom iznosu od 2.500,00 €.

A100202 Troškovi režija i održavanja poslovnih prostora

Odnosi se na troškove režija i održavanja poslovnih zgrada nužnih za obavljanje poslova iz redovne djelatnosti. Materijali i sredstva za čišćenje i održavanje svih općinskih zgrada (toaletni papir, papirnati ručnici, sredstva za čišćenje i sl.) planirani su u iznosu od 3.000,00 €.

Općina, sukladno odredbama Zakona o javnoj nabavi, provodi postupak nabave za opskrbu električnom energijom prostora u kojima djeluje Jedinstveni upravni odjel, na način da se izabire najpovoljnija ponuda. Sukladno provedenoj nabavi i projekciji troškova električne energije planira se iznos od 4.000,00 €.

Potrebno je iskazati troškove grijanja zgrade Općine. Kako prostorije Općine koriste razne udruge, političke stranke i građani te se često u zgradi održavaju i određeni seminari i edukacije izravni korisnik ove stavke je puno veći broj ljudi u odnosu na broj zaposlenih u općinskim stručnim službama. Uzimajući u obzir navedeno, uz opći porast cijene plina, planirana su sredstva u ukupnom iznosu od 5.000,00 €.

Stavka motornog i dizel goriva odnosi se na troškove goriva za službeni automobil, te potencijalno još jedan službeni automobil. Također je potrebno ovdje planirati i gorivo, odnosno trošak naftnih derivata za potrebe košnje i ostalih poslova komunalnog pogona. Shodno navedenome planirana su ukupna sredstva u iznosu od 3.000,00 €.

Troškovi materijala za popravak opreme, odnosi se na opremu koju koristi Jedinstveni upravni odjel, te budući komunalni pogon (npr. kosilica i sl.). Troškovi servisa, odnosno eventualnog popravka i zamjene dijelova službenog automobila također je nužno planirati. Shodno navedenome nužno je planirati sredstva u iznosu od 1.500,00 €. Također su u istome iznosu planirani i troškovi materijala i dijelova za održavanje transportnih sredstva.

Troškove nabave sitnog inventara male vrijednosti, poput zastava, sitnih uređaja, te guma za službeni automobil i ostalog nužno je planirati u ukupnom iznosu od 1.800,00 €, te auto gume na posebnom kontu u iznosu od 100,00 €.

Uslugu telefona terete troškovi fiksnog telefona (Općina ima tri fiksna broja) te troškovi službenih mobitela općinskog načelnika i komunalnog redara. Ostali službenici nemaju službene mobitele. Shodno navedenome nužno je planirati sredstva u iznosu od 4.000,00 €.

Troškovi plaćanja RTV pristojbe za autoradio u službenom automobilu planiran je u ukupnom iznosu od 260,00 €.

Planirani su troškovi interneta nužnog za rad općinske uprave u ukupnom iznosu od 1.000,00 €.

Na temelju ugovora s Hrvatskom poštom planirani su troškovi slanja službenih pismena. Kako se najveći dio pošte, u skladu sa Zakonom o općem upravnom poslovanju mora slati na dokaziv način (kao preporučena pošiljka s povratnicom) najveći dio troškova predstavlja upravo ovakva korespondencija. Napominjemo da se na općinski račun šalje i pošta za većinu udruga te za događanja u Žitnici, Dvorcu i sl. Ukupan godišnji trošak poštarine iznosi 10.000,00 €.

Troškovi usluge popravka opreme koju koristi Jedinstveni upravni odjel, komunalni pogon te usluge servisa i popravka službenih automobila planiran je u ukupnom iznosu od 4.500,00 €.

Troškovi tekuće pitke vode za potrebe općinske zgrade, ali i voda za zalijevanje bilja na Trgu planirani su u ukupnom iznosu od 1.000,00 €.

Usluge odvoza smeća iz općinske zgrade, ugovorom s tvrtkom Eko flor plus d.o.o. potrebno je planirati u iznosu od 700,00 €.

Kako bi izbjegli velike troškove nabavke novog fotokopirnog uređaja Općina postojeći fotokopirni aparat koristi u najmu u što su uračunati i troškovi održavanja te tonera. Od nedugo je u najmu i pisač u uredu računovodstva. Ukupni godišnji troškovi najma navedenih uređaja iznose 2.500,00 €.

A100203 Intelektualni i ostali rashodi JUO

Pod navedenom aktivnosti evidentiraju se troškovi raznih intelektualnih i sličnih usluga, te ostalih usluga i drugih specifičnih troškova koji nisu drugdje evidentirani.

Usluge promidžbe i informiranja odnose se na troškove objave postupaka javne nabave, natječaja za zapošljavanje, javnih poziva i ostalog u Narodnim novinama, a planirani su u ukupnom iznosu od 4.000,00 €.

Nadalje imamo intelektualne i osobne usluge gdje su iskazani troškovi odvjetnika koji nas zastupaju u sudskim sporovima te u poslovima naplate dospjelih, a nenaplaćenih prihoda. Ova vrsta troškova obuhvaća i troškove pravnog savjetovanja te troškovi konzultantskih usluga vezanih uz prijavu i provedbu EU projekata. Za sve navedeno planirana su ukupna sredstva u iznosu od 13.500,00 €.

Što se tiče računalnih usluga, Općina koristi računalne programe za računovodstvene poslove izrađene od tvrtke Mario – Commerce d.o.o., odnosno MM-hardware-software, vl. Mario Jureša. S navedenim dobavljačem sklopljen je Ugovor za održavanje računalnih programa – koji se odnose na održavanje računovodstvenih programa (proračun, razrezi komunalne naknade, groblja, poreza, dobavljači, knjiga ulaznih računa, knjiga izlaznih računa, e-račun i e-likvidatura, transparentnost), te program za održavanje programa „ured bez papira“ (u sklopu kojeg se vodi urudžbeni zapisnik). Također se evidentiraju rashodi koji se odnose na održavanje programa GIS, povezanog s komunalnom naknadom i komunalnom infrastrukturom. Ukupni rashodi planirani za podmirenje navedenih i drugih računalnih usluga iznose 32.000,00 €.

Porezna uprava svakog mjeseca naplaćuje 1% od prihoda na osnovi naplate poreza na dohodak. Budući da je planiran rast prihoda po osnovi poreza na dohodak planiran je iznos od 30.000,00 €.

Općina ima sklopljene police osiguranja zaposlenika, imovine te odgovornosti prema trećim osobama u slučaju primjerice prometnih nesreća na općinskim cestama. Vođeni iskustvom ostalih jedinica lokalne samouprave plaćanje polica osiguranja u konačnici je jeftinije u odnosu na enormne iznose koje su u takvim slučajevima primorane isplatiti jedinice lokalne samouprave. Obzirom da je sklopljen ugovor sredstva su planirana sukladno Ugovoru, uzimajući također u obzir premiju obaveznog auto osiguranja i kasko osiguranja koje se ugovara zasebno. Ukupno planirana sredstva iznose 11.000,00 €.

Općina Sveti Križ Začretje članica je Udruge Općina u sklopu koje ima i predstavnika (općinskog načelnika) u Upravnom odboru udruge. Članstvom u udruzi stječu se određene pogodnosti poput pravnih savjeta, povoljnijih kotizacija za sudjelovanje na seminarima i sl. Sredstva koja je potrebno izdvojiti za ovu namjenu, ali i za potencijalne ostale članarine iznose 3.000,00 €.

Potrebno je planirati različite troškove koji nisu detaljno specificirani ostalim rashodovnim računima proračuna, odnosno ostale nespomenute rashode, u ukupnom iznosu od 2.000,00 €.

Usluge platnog prometa odnose se na troškovi bankarskih provizija za vođenje i korištenje poslovnog žiroračuna te naknadu Financijskoj agenciji za dostavu obrazaca koji se odnose na uplatu u općinski proračun. Spomenute usluge planirane su u ukupnom iznosu od 3.000,00 €

U slučaju sudskih sporova te ostalih radnji pri službenim tijelima i ustanovama obvezni smo plaćati sudske troškove i pristojbe, za potrebe čega je potrebno planirati 1.600,00 €.

A100204 Nabava opreme JUO

Spomenuta aktivnost, unutar programa Javne uprave i administracije, odnosi se na nabavu uređaja, strojeva i opreme potrebne za obavljanje svakodnevnih poslovnih obveza.

Potrebno je predvidjeti sredstva za nabavu računala i računalne opreme te ostale digitalne opreme, za planirano buduće zapošljavanje. Također, svake godine dolazi do kvara barem jednog računala ili drugog uređaja računalne opreme u kojim slučajevima je zbog dotrajalosti popravak često skuplji od nabavke novog. Shodno navedenome, ali i uz planiranu nabavku ostale računalne i digitalne opreme, planirana su sredstva u iznosu od 3.000,00 €.

Zbog realne potrebe za nabavkom uredskog namještaja, bilo radi novog zapošljavanja ili drugog, potrebno je planirati sredstva u iznosu od 1.000,00 €.

Osigurana su sredstva u iznosu od 800,00 € za zamjenu dotrajalog klima uređaja u uredu Načelnika.

Svjedoci smo rastućeg trenda kriminalnih radnji poput krađa, devastacija privatnog posjeda i sl., te neovlaštenog odlaganja miješanog komunalnog i drugog otpada sukladno čemu su osigurana sredstva u iznosu od 10.000,00 € za postavljanje videonadzora na zgradu Općine koja bi također zahvaćala dio Trga, odnosno javne površine.

Potrebno je planirati sredstva za nabavu novih programskih rješenja koja se nameću kao obavezna zakonom, prije svega imajući na umu uvođenje novog računovodstvenog programa Riznica, što je zakonska obaveza od 2026. godine. Obzirom na navedeno programsko rješenje u te potrebom za dodatnim licencama pojedinih programskih rješenja i potrebe za novim programskim rješenjima koja dodatno olakšavaju i ubrzavaju poslovne procese, potrebno je planirati 5.000,00 €.

**RAZDJEL 03: PREDŠKOLSKI ODGOJ I ŠKOLSTVO**

**GLAVA 01: DJEČJI VRTIĆ SVETI KRIŽ ZAČRETJE**

**PROGRAM: Predškolski odgoj**

**Proračunski korisnik: Dječji vrtić Sveti Križ Začretje**

Dječji vrtić Sveti Križ Začretje javna je ustanova koja obavlja djelatnost ranog i predškolskog odgoja i obrazovanja djece rane i predškolske dobi kao javnu službu. Osnivač Dječjeg vrtića Sveti Križ Začretje je Općina Sveti Križ Začretje. Sjedište Dječjeg vrtića Sveti Križ Začretje je na Trgu Julija Lembergera 7, Sveti Križ Začretje, gdje se vrtić i nalazi. Cilj programa je osiguravanje cjelovitog razvoja djeteta u skladu s njegovim individualnim potrebama i mogućnostima. U svrhu ostvarenja cilja programa poticat će se pravovremeno zadovoljavanje potreba i prava svakog djeteta individualno, prema njegovoj kronološkoj i razvojnoj dobi.

Glavni zadaci ustanove u pedagoškoj godini 2024./2025. odnose se na proces izgradnje kulture zajedničkog življenja i cjeloživotnog učenja svih protagonista, i djece i odraslih (obitelji i zaposlenika vrtića), razvijanje programa socijalne osjetljivosti za djecu individualnim pristupom, stvaranje inkluzivnog, poticajnog i raznolikog okruženja za učenje, osiguravanje uvjeta primjerenih poticanju razvoja slobodnog, snalažljivog, odgovornog i samopouzdanog djeteta, razvijanje osjetljivosti djece i zaposlenika za kulturni identitet, razvoj stručnih kompetencija odgojitelja i stručnih suradnika te razvoj kulturnog identiteta.

U naredne tri godine važno je održati standard i kvalitetu koja je dostignuta održavanjem stečenih materijalnih uvjeta rada.

Djeca će se i u narednom periodu poticati na izražavanje kreativnosti, talenata i sposobnosti kroz uključivanje u razne aktivnosti, te kroz rad na vrtićkim projektima, priredbama i manifestacijama.

Odgojitelji će se tijekom pedagoške godine kontinuirano stručno usavršavati na seminarima, stručnim skupovima te provoditi aktivnosti prema programu Odgojiteljskog vijeća, te poučavati u skladu s najnovijim obrazovnim modelima učenja i poučavanja.

Rashode za zaposlene čine plaće za redovan rad, plaće za prekovremeni rad, plaće za smjenski, noćni rad. Ostale naknada za zaposlene čine regres, Božićnica, jubilarne nagrade, pomoći rezultate te doprinosi za zdravstveno osiguranje.

Financijskim planom sredstva su planirana za provođenje programa Dječjeg vrtića, prema odgovarajućim izvorima financiranja. Financijski plan za 2025.g. te projekcije plana za 2026. i 2027. godinu izrađeni su prema Uputama za izradu proračuna Općine Sveti Križ Začretje za razdoblje 2025.-2027. te Ministarstva financija.

Zbog lakšeg praćenja planova prihoda i rashoda za 2025. te projekcija za 2026. i 2027.g. u Financijskom planu su iskazani i podaci o izvršenju proračuna za 2023. godinu te plan za 2024.godinu.

U sažetku računa prihoda i rashoda iskazani su ukupno ostvareni prihodi i rashodi za 2023. godinu, plan za 2024. godine te planirani prihodi i rashodi za 2025.g. i projekcije plana za 2026. i 2027. godinu. Ukupni prihodi za 2025. iznose 900.516,00 € što je povećanje u odnosu na plan iz 2024.g. za 196.266,00 €. Rashodi su također povećani sa 704.250,00 € na 900.516,00 €.

Prema ekonomskoj klasifikaciji prihodi su podijeljeni na prihode:

**63 - Pomoći iz inozemstva i od subjekata unutar općeg proračuna.**

To su prihodi iz Državnog proračun Republike Hrvatske iz kojih se financiraju troškovi održavanja obveznog programa predškole. Ukupni prihodi za 2025.g. planirani su u iznosu od 3.700,00 € što je smanjenje od 3.500,00 € u odnosu na plan iz 2024.g., a razlog je dvostruko manji broj obveznika polaznika predškole u 2025.godini u odnosu na 2024. godinu.

**64 - Prihodi od imovine.**

U 2025. godini nisu planirani prihodi od imovine.

**65 - Prihodi od upravnih i administrativnih pristojbi, pristojbi po posebnim propisima i naknada.**

U tu skupnu prihoda spadaju vlastiti prihodi (sufinanciranje roditelja) koje Vrtić ostvaruje uplatom roditelja (korisnika) usluga Dječjeg vrtića. Budući da su otvorene dodatne dvije odgojno obrazovne skupine, planirani su i dodatni prihodi za dvije novoizgrađene grupe pa je iz tog razloga plan prihoda za 2025. godinu veći za 27.300,00 € u odnosu na plan za 2024. godinu pa planirani iznos iznosi 143.000,00 €.

**66 - Prihodi od prodaje proizvoda i roba te pruženih usluga, prihodi od donacija te povrati po protestnim jamstvima.**

U ovu skupini prihoda spadaju vlastiti prihodi koje čine donacije fizičkih i pravnih osoba Dječjem vrtiću. Pretpostavka je da će se i iduće godine u Vrtiću provoditi kraći program učenja engleskog jezika te da će se u tu svrhu ostvariti donacije u iznosu od 800,00 €.

**67 - Prihodi od nadležnog proračuna i od HZZO-a temeljem ugovornih obveza.**

Prihode od nadležnog proračuna čine prihodi Općine Sveti Križ Začretje, iz kojih se financiraju plaće za zaposlene te ostale naknade zaposlenicima (jubilarne, pomoći, otpremnine, dar djeci…). Ukupni prihodi za 2025. godinu planirani su u iznosu od 753.016,00 € što je povećanje od 180.512,00 €. Razlog povećanja je povećanje koeficijenata za obračun plaće, povećanje ostalih materijalnih prava zaposlenika te zapošljavanje dodatna četiri odgojitelja i jedne spremačice, a budući da je plan da se otvori još jedna odgojno obrazovna skupina, planirana su i sredstva za plaće za dodatna dva odgojitelja i jednu spremačicu.

**72 – Prihodi od prodaje proizvedene dugotrajne imovine.**

U narednim godinama ne planira se prodaja imovine kojom bi se ostvarili prihodi pa tako i planu za naredne tri godine nisu iskazani prihodi po toj osnovi.

Rashode poslovanja možemo podijeliti na:

**31 – Rashode za zaposlene.**

Rashode za zaposlene čine plaće za redovan rad, plaće za prekovremeni rad, plaće za smjenski, noćni rad. Ostale naknada za zaposlene čine regres, Božićnica, jubilarne nagrade te doprinosi za zdravstveno osiguranje.

Ukupni iznos planiranih sredstava za 2025.g. iznosi 706.000,00 €

**32 – Materijalne rashode**

Čine svi troškovi od dnevnica i troškova prijevoza na službenom putu, naknade za prijevoz na posao i s posla, uredski materijal, didaktički materijal, materijal za održavanje, usluge održavanja, troškovi telefona, poštarine, najam kontejnera za papir i najam fotokopirnog aparata, troškovi energenata te troškovi nabave sirovina i namirnica za dječju kuhinju. Planirani materijalni rashodi u 2025.g. iznose 172.516,00 €.

**34 – Financijski rashodi.**

To su rashodi za bankarske usluge, rashodi od zateznih kamata te ostali financijski rashodi. Iznos planiranih financijskih rashoda u 2025. g. iznosi 1.200,00 €.

**42 – Rashodi za nabavu proizvedene dugotrajne imovine.**

Planirani su rashodi u iznosu od 20.800,00 €, a odnose se na nabavu klima uređaja za dvije odgojno-obrazovne skupine (dogradnja 2024.), i kuhinju, nabava mobilne pregrade za smanjenje buke u dvorani, postavljanje dodatne dvije kamere na dograđeni dio Vrtića, nabava dodatne opreme za jednu dodatnu odgojno-obrazovnu skupinu, nabava ormara za spremište te nabava stabala za sadnju na dvorište Vrtića te nabava računalnog programa za uvođenje sustava Riznice i programa u svrhu poboljšanja međusobne komunikacije između roditelja i Vrtića.

Prema izvorima financiranje prihode možemo podijeliti na:

- Opće prihode i primitke

Izvor 1.1 Prihodi od nadležnog proračuna – izvorni prihodi Općine Sveti Križ Začretje. Planirani iznos za 2025.g. iznosi 753.016,00 €.

- Izvor 2.1 Donacije. Planirani iznos donacija u 2025.g. iznosi 800,00 €.

- Izvor 3.1 Vlastiti prihodi. To su prihodi od participacije roditelja/ korisnika usluga Dječjeg vrtića te uplate roditelja za izlete, predstave i sl., a planirani su u iznosu od 143.000,00 €

- Izvor 5.2 Prihodi iz Državnog proračuna (MZOS) Planirani iznos za 2025.g. je 3.700,00 €.

Rashodi poslovanja prema izvorima financiranja jednaki su prihodima, što znači da se planiraju u potpunosti utrošiti za namjenu za koju su dobiveni.

Račun financiranja prema izvorima financiranja

Račun financiranja prema izvorima financiranja istovjetan je sa prihodima prema izvorima financiranja koji su objašnjeni u prethodnoj točci 5.

U posebnom dijelu plana prikazani su rashodi prema izvorima financiranja te prema troškovima.

Izvor financiranja 1.1 odnosi se na izvorne prihode Općine Sveti Križ Začretje. Ukupni iznos planiranih sredstava za 2025.g. iznosi 753.016,00 €, iz kojih se financiraju plaće za zaposlene u iznosu od 590.000,00 €, ostali rashodi za zaposlene (jubilarne, pomoći, otpremnine, dar djeci …) u iznosu od 26.000,00 €, prijevoz zaposlenika na posao i s posla u iznosu od 25.000,00 €, doprinos za zdravstveno osiguranje u iznosu od 90.000,00 €, naknade zbog nezapošljavanja osoba sa invaliditetom u iznosu od 2.016,00 €, trošak električne energije u iznosu od 15.000,00 € te trošak nabave računalnog programa za uvođenje sustava Riznice i programa u svrhu poboljšanja međusobne komunikacije između roditelja i Vrtića u iznosu od 5.000,00 €.

Izvor 2.1 Donacije odnose se na primljene donacije za koje planiramo iznos od 800,00 €. Iznos će se utrošiti namjenski u svrhu za koji je dobiven odnosno za nabavu didaktičkog materijala.

Izvor 3.1 Odnosi se na vlastite prihode Vrtića odnosno uplate roditelja/korisnika usluga Dječjeg vrtića. Planirani iznos prihoda za 2025.g. iznosi 143.000,00 €. Od prihoda ostvarenih uplatama roditelja financiraju se materijalni rashodi Vrtića ( rashodi za službena putovanja u iznosu od 2.000,00 €, stručno usavršavanje zaposlenika u iznosu od 1.000,00 €, korištenje vlastitog automobila u sl. svrhe u iznosu od 600,00 €, uredski materijal u iznosu od 1.500,00 €, pedagošku dokumentaciju u iznosu od 500,00 €, stručne literature u iznosu od 300,00 €, materijala i sredstava za čišćenje u iznosu od 3.100,00 €, materijala za higijenske potrebe u iznosu od 4.100,00 €, didaktičkog materijala u iznosu od 3.100,00 €, ostalog materijala za potrebe redovnog poslovanja u iznosu od 3.100,00 €, osnovnog materijala i sirovina za dječju kuhinju u iznosu od 52.835,00 €, lijekova u iznosu od 200,00 €, troškova plina u iznosu od 15.000,00 €, benzina u iznosu od 300,00 €, nabave peleta u iznosu 3.000,00 €, materijala za tekuće i inv. održavanje zgrade i opreme u iznosu od 1.700,00 €, nabave sitnog inventara u iznosu od 2.000,00 €, nabave službene odjeće u iznosu od 1.000,00 €, usluge telefona, interneta i poštarine u iznosu od 1.265,00 €, usluge tekućeg i inv. održavanja zgrade i opreme u iznosu od 4.100,00 €, , opskrbe vodom u iznosu od 3.000,00 €, iznošenje i odvoz smeća u iznosu od 3.000,00 €, komunalne usluge u iznosu od 1.000,00 €, najamnine u iznosu od 1.500,00 €, zdravstveni pregledi u iznosu od 1.000,00 €, intelektualne usluge u iznosu od 300,00 €, računalne usluge u iznosu od 6.500,00 €, grafičke i tiskarske usluge u iznosu od 1500,00 €, uređenje prostora u iznosu od 300,00 €, ostale nespomenute usluge u iznosu od 3.600,00 €, premije osiguranja u iznosu od 3.000,00 €, reprezentacije u iznosu od 100,00 €, članarine u iznosu od 300,00 €, sudske i javnobilježničke pristojbe u iznosu od 150,00 €, ostale nespomenute rashode poslovanja u iznosu od 1.400,00 €, usluge platnog prometa u iznosu od 1.200,00 € te rashoda za nabavu nefinancijske imovine u iznosu od 15.800,00 €.

Izvor 5.2 Državni proračun. Uplata Ministarstva znanosti i obrazovanja za provođenje obveznog programa predškole u Vrtiću. Planirani iznos sredstava za 2025.g. iznosi 3.700,00 €. Prihodima dobivenim od Ministarstva znanosti i obrazovanja financirat će se rashodi potrebni za normalno odvijanje obveznog programa predškole ( troškovi stručnog usavršavanja odgojitelja u iznosu od 500,00 €, uredski materijal u iznosu od 500,00 €, stručna literatura u iznosu od 200,00 €, didaktika u iznosu od 1.000,00 € te ostali materijal za potrebe redovnog poslovanja u iznosu od 1.500,00 €.

Zakonske i druge pravne osnove

Djelatnost predškolskog odgoja i obrazovanja ostvaruje se u skladu s odredbama Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 I 101/23.) i Zakona o ustanovama (NN 76/93., 29/97., 47/99., 35/08., 127/19. i 151/22.)

Također, financijski plan se temelji i na Kurikulumu i Godišnjem planu i programu Vrtića za tekuću pedagošku godinu.

Ciljevi provedbe financijskog plana u trogodišnjem razdoblju i pokazatelji kojima će se mjeriti ostvarenje tih ciljeva.

**Program: Ostale javne potrebe za djecu**

**K100502 Izgradnja podružnice DV SKZ**

Novi kapitalni projekt koji se tiče djece predškolske dobi je u planu. Uslijed dogradnje postojećeg vrtića još uvijek nisu zadovoljeni svi kapaciteti smještaja djece u ustanove predškolskog obrazovanja u vlasništvu Općine. Zbog tog se razloga planira 250.000,00 € sredstava koja će biti uložena u projekt izgradnje podružnice Dječjeg vrtića Sveti Križ Začretje kako bi se što je više moguće zadovoljile potrebe smještaja djece s područja naše Općine.

**GLAVA 02: OSNOVNA ŠKOLA SVETI KRIŽ ZAČRETJE**

**Program: Javne potrebe iznad standarda u školstvu**

A100401 Sufinanciranje osnovnog školstva

Sa ciljem pružanja što kvalitetnijih uvjeta obrazovanja za naše učenike planirani su troškovi mjesečne plaće te ostalih materijalnih troškova poput naknada za prijevoz, te prigodne nagrade djelatniku za rad u produženom boravku u Osnovnoj školi Sveti Križ Začretje. Dio planiranih sredstava odnosi se i na sredstva za podmirenje dijela mjesečne plaće školske kuharice u Područnoj školi Mirkovec. Za ovaj dio troškova potrebno je planirati iznos od 31.000,00 €.

Vodeći se istim ciljem osigurana su sredstva u iznosu od 500,00 € ukoliko se ukaže potreba za sufinanciranjem pomoćnika u nastavi za nekog od učenika Osnovne škole Sveti Križ Začretje za školsku godinu 2024./2025., te 1.000,00 € sredstava za projekt obuke djece neplivača.

Općina Sveti Križ Začretje kao i svake godine sufinancira nabavu radnih bilježnica i radnog pribora za učenike Osnovne škole Sveti Križ Začretje. Sporazumom s Krapinsko zagorskom županijom o zajedničkom postupku nabave spomenutog radnog materijala i radnih bilježnica potrebno je planirati sredstva u iznosu od 37.000,00 €.

**K100401 Sufinanciranje izgradnje školske-sportske dvorane**

Sporazumom sa županijom Općina je dužna osigurati određena sredstva kapitalne pomoći u proračunskom razdoblju 2025. – 2026. godina, za sufinanciranje izgradnje športske dvorane u sklopu osnovne škole. Za potrebe istog planirana su sredstva u iznosu od 100.000,00 € za ovu godinu, dok su značajnija sredstva planirana u proračunu za 2026. godinu.

**GLAVA 03: OSTALE POTREBE I IZDACI ZA DJECU**

**Program: Ostale potrebe za djecu**

A100501 Poticajne mjere demografske obnove

Općina sufinancira boravak djece u gradskim i općinskim dječjim vrtićima, zbog trenutno nedovoljnog kapaciteta u matičnom dječjem vrtiću. Potrebno je planirati sredstva na godišnjoj razini u iznosu od 20.000,00 €. Također Općina sufinancira boravak djece i u privatnim vrtićima i obrtima za čuvanje djece zbog istih razloga. Za potrebe sufinanciranja privatnih vrtića i obrta za čuvanje djece potrebno je proračunom osigurati sredstva u iznosu od 200.000,00 €. Sredstva nisu mala, no Odlukom vijeća povećat će se sufinanciranje od strane Općine, budući da poveći rast cijene boravka djece u privatnim vrtićima i obrtima za čuvanje djece.

Od ove godine, a nastavno na sljedeću proračunsku godinu, Općina se sporazumom uključila u sufinanciranje programa predškolskog odgoja za djecu s poteškoćama u razvoju koju provodi Suvag. Prema spomenutom sporazumu potrebno je osigurati financijska sredstva u ukupnom iznosu od 1.800,00 €.

Kao mjera poticaja demografskog razvoja isplaćuje se potpora za novorođenče, koje se povećava s iznosa 265,45 € na 400,00 € za svako rođeno dijete. Obzirom na projekcije demografskog razvoja planira se ukupni iznos na godišnjoj razini od 19.000,00 €.

**GLAVA 04: SREDNJEŠKOLSKO I FAKULTETSKO OBRAZOVANJE**

**Program: Ostale potrebe za djecu**

A100502 Poticajne mjere obrazovanja

Općina Sveti Križ Začretje kontinuirano iz godine u godinu ulaže sredstva u razvoj mladih, u razvoj školstva te razvoj onih najmlađih. Ni sljedeća proračunska godina neće biti iznimka, odnosno Općina je raspisavši Javni poziv za dodjelu učeničkih i studentskih stipendija pružila mogućnost 25 studenata i 12 učenika izravno stipendirati kroz školsku, odnosno akademsku godinu 2024./2025. Za uspješnost provedbe spomenutog poziva u proračunu za 2025. godinu za dodjelu stipendija osigurana su sredstva u iznosu od 40.000,00 €.

Ni malo manje bitna mjera poticanja srednjoškolskog obrazovanja je sufinanciranje prijevoza učenika srednjih škola u suradnji s KZŽ. Općina za školsku tekuću školsku godinu u proračunu za 2025. godinu treba planirati sredstva u iznosu od 16.000,00 €.

**RAZDJEL 04: KULTURA I SPORT**

**GLAVA 01: OPĆINSKA KNJIŽNICA I ČITAONICA**

**PROGRAM: Knjižnična djelatnost**

Općinska knjižnica i čitaonica nalazi se na Trgu hrvatske kraljice Jelene 2 i dijeli zgradu zajedno s AMG Studiom d.o.o. i udrugama s područja Općine Sveti Križ Začretje. Troškove grijanja prostorija koje koriste udruge podmiruju se s pozicije troškova utrošenog plina za knjižnicu.

Rad Općinske knjižnice i čitaonice organiziran je u jutarnjoj i poslijepodnevnoj smjeni, u petodnevnom radnom tjednu, sa slobodnim subotama. Osim Odjela za odrasle sastavni dio knjižnice je i uređeni Dječji odjel.

Osnovna djelatnost knjižnice je posudba knjiga, a osim toga knjižnica organizira brojne književne susrete, izložbe, koncerte, sudjeluje u nacionalnim kvizovima i sl.

Financijskim planom sredstva su planirana za provođenje programa 1006: knjižnična djelatnost, Aktivnost A100013: Djelatnost Općinske knjižnice i čitaonice i Kapitalni projekt K100013: Opremanje knjižnice i čitaonice.

Redovna djelatnost Knjižnice, a i dio troškova nabave knjiga, financirati će se iz sredstava Proračuna Općine Sveti Križ Začretje, dok će se nabava knjižne građe i informatičke opreme financirati iz sredstava Ministarstva kulture i Krapinsko-zagorske županije.

Koncept rada Knjižnice uklapa se u Strategiju dugoročnog razvoja kako Općine Sveti Križ Začretje, tako i Krapinsko-zagorske županije.

**PRIHODI I PRIMICI**

Ukupni prihodi Općinske knjižnice i čitaonice za 2025. godinu planirani su u iznosu od 95.360,00 eura, a odnose se na prihode poslovanja.

U 2025. godini planirani prihodi Knjižnice najvećim dijelom, odnosno 91,89 % ukupnih prihoda ostvarit će se iz nadležnog proračuna za financiranje redovne djelatnosti (račun prihoda 671) u iznosu od 87.630 eura. Ostatak planiranih prihoda, odnosno 8,30% ukupnih prihoda, ostvarit će se iz pomoći iz nenadležnog proračuna (državni i županijski, račun prihoda 636) u iznosu od 7.530,00 eura, a vlastiti prihodi od naplate članarine planiranju se u iznosu od 200,00 eura, odnosno 0,22% ukupnih prihoda.

**RASHODI I IZDACI**

Ukupni rashodi Općinske knjižnice i čitaonice za 2025. godinu planirani su u iznosu od 90.700,00 eura, od toga 77.170,00 eura rashoda poslovanja i 13.530,00 eura rashoda za nabavu nefinancijske imovine.

Rashodi uključuju rashode za zaposlene, materijalne rashode, financijske rashode i rashode za nabavu nefinancijske imovine.

Rashodi za zaposlene su planirani u 2025. godini u iznosu od 57.430,00 eura (63,32% ukupnih rashoda), a odnose se na plaće, doprinose za plaću i ostale rashode za zaposlene. U Knjižnici je zaposlen v.d. ravnatelja na puno radno vrijeme i jedan knjižničar na pola radnog vremena.

Materijalni rashodi su planirani u 2025. godini u iznosu od 19.240,00 eura (21,22 % ukupnih rashoda). Materijalni rashodi uključuju naknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

Financijski rashodi su u 2025. godini planirani u iznosu od 500,00 eura (0,55% ukupnih rashoda).

Rashodi za nabavu nefinancijske imovine u 2025. godini planirani su u iznosu od 13.530,00 eura (14,91% ukupnih rashoda) namijenjeni za nabavu knjiga te računala i računalne opreme.

**PRENESENI MANJAK ODNOSNO VIŠAK FINANCIJSKOG PLANA**

Novim pravilnikom o proračunskom računovodstvu i Računskom planom od 01.01.2025. godine ukinuta je podskupina računa 193 Kontinuirani rashodi budućih razdoblja na koje su se knjižili rashodi za prosinac tekuće godine, a za čije podmirenje se prihodi ostvaruju u siječnju iduće kalendarske godine. Ti rashodi se sada knjiže na račune razreda 3.

Slijedom toga je Knjižnica već u 2024. godini izmjenama financijskog plana planirala te 13. rashode (za plaću za prosinac te materijalne troškove za prosinac) na računima razreda 3, a za koje će prihode ostvariti u siječnju 2025. godine. Pa je za 2024. godinu zbog tog raskoraka u trenucima priznavanja prihoda i rashoda planiran metodološki manjak u iznosu od 4.660,00 eura koji će se pokriti u 2025. godini.

**STANJE UKUPNIH I DOSPJELIH OBVEZA**

Na dan 20.11.2024. godine Općinska knjižnica i čitaonica nema dospjelih ni nedospjelih obaveza

**Obrazloženje posebnog dijela financijskog plana**

RASHODI POSLOVANJA: 77.170,00 eura

Izvor financiranja: 1 Opći prihodi i primici: 76.970,00 eura

3 Vlastiti prihodi: 200,00 eura

31 Rashodi za zaposlene

Sadrži konta 31111 – Plaće, 3121 – Ostali rashodi za zaposlene i 31321 – Doprinos za zdravstvo.

Rashodi za zaposlene sadrže plaće za redovan rad, topli obrok, jubilarne nagrade, regres, božićnicu, naknadu za bolest te doprinose za obvezno zdravstveno osiguranje, a planirani su u iznosu od 57.430,00 eura, što je povećanje u odnosu na 2024. Povećanje se iskazuje zbog toga što su planirane plaće za oba djelatnika, a u 2024. godini je jedan djelatnik bio na dugotrajnom bolovanju, te su i sukladno tome smanjeni rashodi za zaposlene.

Izvor financiranja: 1 Opći prihodi i primici: 57.430,00 eura

32 Materijalni rashodi

3211 – Službena putovanja

Planira se u iznosu od 1.300,00 eura za službeni put i korištenje privatnog automobila za potrebe obavljanja djelatnosti knjižnice.

Izvor financiranja: 1 Opći prihodi i primici: 1.300,00 eura

32131 – Stručno usavršavanje zaposlenika

Planira se u iznosu od 200,00 eura, a odnosi se na edukacije i kotizacije za zaposlenike.

Izvor financiranja: 1 Opći prihodi i primici: 200,00 eura

32211 – Uredski materijal

Planira se u iznosu od 150,00 eura za tekuću nabavu potrebnog uredskog materijala kroz godinu.

Izvor financiranja: 1 Opći prihodi i primici: 150,00 eura

32212 – Časopisi, literatura

Planira se u iznosu od 600,00 eura, a namijenjeno je za pretplatu na Večernji list, Gloriu, Glas Zagorja, Udruga.hr i sl.

Izvor financiranja: 1 Opći prihodi i primici: 600,00 eura

32231 – Električna energija

Planira se na razini prošle godine u iznosu od 1.500,00 eura za utrošenu električnu energiju.

Izvor financiranja: 1 Opći prihodi i primici: 1.500,00 eura

32233 – Plin

Planira se na razini prošle godine u iznosu od 2.700,00 eura za utrošeni zemni plin.

Izvor financiranja: 1 Opći prihodi i primici: 2.700,00 eura

32251 – Sitni inventar

Planira se na razini prošle godine u iznosu od 150,00 eura za nabavu potrebnog sitnog inventara.

Izvor financiranja: 1 Opći prihodi i primici: 150,00 eura

32311 – Usluge telefona

Planira se na razini prošlogodišnjeg ostvarenja u iznosu od 700,00 eura za telekomunikacijske usluge.

Izvor financiranja: 1 Opći prihodi i primici: 700,00 eura

32321 – Uređenje prostora i tekuće održavanje

Planira se na razini prošlogodišnjeg ostvarenja u iznosu od 300,00 eura za tekuće održavanje prostora knjižnice.

Izvor financiranja: 1 Opći prihodi i primici: 300,00 eura

32353 - Najam opreme

Planira se na razini prošlogodišnjeg ostvarenja u iznosu od 680,00 eura, za najam fotokopirnog aparata.

Izvor financiranja: 1 Opći prihodi i primici: 680,00 eura

32377 – Usluge agencija, studentskog servisa

Planira se u iznosu od 2.600,00 eura za naknadu studentima za obavljanje poslova u knjižnici preko ljeta.

Izvor financiranja: 1 Opći prihodi i primici: 2.600,00 eura

32389 – Ostale računalne usluge

Planira se u iznosu od 3.600,00 eura za troškove održavanja knjigovodstvenih programa knjižnice, ureda bez papira, knjižničarskog programa i za web platformu za objavu podataka - isplate iz proračuna. Stavka se povećava u odnosu na prošlu godinu jer je najavljeno povećanje cijene održavanja.

Izvor financiranja: 1 Opći prihodi i primici: 3.600,00 eura

32391 – Grafičke i tiskarske usluge, usluge kopiranja i uvezivanja i sl.

U 2024. godini je ova stavka u rebalansu smanjena na 0,00€ jer nije bilo realizacije po istoj. Ovdje će se knjižiti troškovi tiskanje knjiga. Planira se u iznosu od 4.000,00€.

Izvor financiranja: 1 Opći prihodi i primici: 4.000,00 eura

32923 – Premije osiguranja

Planira se na razini prošlogodišnjeg ostvarenja u iznosu od 200,00 eura za osiguranje zaposlenih od nezgode.

Izvor financiranja: 1 Opći prihodi i primici: 200,00 eura

32941 – Tuzemne članarine

Planira se u iznosu od 50,00 eura, a namijenjena je za članarinu Knjižničarskom društvu Krapinsko-zagorske županije.

Izvor financiranja: 1 Opći prihodi i primici: 50,00 eura

32959 – Ostale pristojbe i naknade

Planira se u iznosu od 410,00 eura za radio i tv pretplatu HRT-u, te za naknade Financijske agencije.

Izvor financiranja: 1 Opći prihodi i primici: 270,00 eura

32999 – Ostali nespomenuti rashodi

Planiraju se na razini prošlogodišnjeg ostvarenja u iznosu od 100,00 eura za nabavu poklona za djecu koja sudjeluju u Nacionalnom kvizu, te ostali troškovi.

Izvor financiranja: 1 Opći prihodi i primici: 100,00 eura

34 Financijski rashodi

34312 – Usluge platnog prometa

Planirane su s blagim povećanjem u odnosu na prošlogodišnje ostvarenje u iznosu od 500,00 eura, a odnose se na naknadu banke.

Izvor financiranja: 1 Opći prihodi i primici: 300,00 eura

3 Vlastita sredstva: 200,00 eura.

RASHODI ZA NABAVU NEFINANCIJSKE IMOVINE: 13.530,00 eura

Izvori financiranja: 1 Opći prihodi i primici: 6.000,00 eura

5 Pomoći: 7.530,00 eura

42 Rashodi za nabavu proizvedene dugotrajne imovine

42211 – Računala i računalna oprema

Planira se u iznosu od 2.000,00 eura za nabavu programa Riznica u koji sustav smo prema zakonu obavezni ući od 01.01.2026. godine.

Izvor financiranja: 1 Opći prihodi i primici: 2.000,00 eura

42411 – Knjige

Planira se nabava knjiga u iznosu od 11.530,00 eura. Nabavu knjiga sufinanciraju Općina Sveti Križ Začretje, Ministarstvo kulture i medija i Krapinsko-zagorska županija.

Izvor financiranja: 1 Opći prihodi i primici: 4.000,00 eura

2 Pomoći (Mink): 7.000,00 eura

Pomoći (KZŽ): 530,00 eura

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Temeljne pretpostavke za razvoj svih kulturnih sadržaja koji će se održati u knjižnici :

1. Povećati bibliotečni fond i uvesti ga u informacijski sustav METEL Win

(uz nabavu dnevnih novina, tjednika i stručnih publikacija) ;

2. Sređivanje kataloga s knjižnim fondom ;

3. Vršiti popularizaciju knjige kroz sredstva javnog informiranja

(radio, županijska tv);

4. Organizirati književne i znanstvene tribine

- susreti sa književnicima i dramskim umjetnicima

- susreti sa likovnim umjetnicima

- susreti sa znanstvenim radnicima;

5. Suradnja s Dječjim vrtićem i Malom školom i njihovo uključivanje u obilježavanje obljetnica, te organizacije male likovne radionice ;

6. Posebnu pažnju posvetiti «Mjesecu hrvatske knjige 2025.«, afirmirati nove naslove i organizirati posjete knjižnici i upoznati sa njezinim radom učenike osnovne škole i djecu iz vrtića;

7. Organizirano sudjelovanje u kulturnoj manifestaciji «Tjedan kulture, zabave i športa« Sveti Križ Začretje 2025.;

8. Organizirano sudjelovanje u organizaciji Fašničke povorke;

9. Suradnja u organizaciji „Zagorje Etno Blues Festivala 2025.“;

10. Organizirano sudjelovanje u obilježavanju Dana općine;

11. Obilježavanje tradicionalnih običaja : Uskrs i Božić;

12. Razvijati suradnju sa školskom knjižnicom;

13. Razvijati suradnju sa svim nositeljima kulturnih zbivanja u mjestu i županiji, odnosno udrugama koje se bave kulturom.

U realizaciji ovog programa biti će uključeni naši članovi, učenici, učitelji, kulturni radnici i svi javni djelatnici iz mjesta koji bi svojim znanjem, iskustvom i radom htjeti pomoći u realizaciji ovog programa. Također ćemo i dalje razvijati suradnju s Matičnom službom i ostalim knjižnicama, naročito iz područja naše županije.

**GLAVA 02: MUZEJSKO-GALERIJSKA DJELATNOST**

**Program: Muzejsko-galerijska djelatnost**

A100701 Izdaci za Muzej Žitnica, Galeriju Rudi Stipković i ostale objekte

Pod ovom aktivnosti unutar navedenog programa podrazumijevaju se troškovi energenata, režijskih troškova te ostalih troškova za potrebe održavanja zgrada u vlasništvu Općine, prije svega onih muzejskih, odnosno Muzeja Žitnice i Galerije Rudi Stipković, ali i drugih objekata kao što su društveni domovi i Vinoteka.

Opskrba električnom energijom gore navedenih zgrada u vlasništvu Općine planira se na razini od 7.000,00 €.

Zbog očuvanja vrijednih umjetničkih djela koja se čuvaju ili su izložena u Žitnici nužno je održavati određenu temperaturu zraka u ovom prostoru. Kako se tamo održava i niz događanja u sezoni grijanja (radionice, koncerti i sl.) nužno je prostor zagrijati za ugodan boravak u istome. Obzirom da je potrebno uzeti u obzir grijanja društvenog doma Štrucljevo, Temovec i Vinoteke potrebno je planirati ukupne troškove na razini 10.000,00 €. Bitno je za naglasiti kako je plan izrađen s trenutno važećim mjerama subvencioniranja troškova energenata od strane Vlade RH, kako za plin tako i za električnu energiju.

Za potrebe funkcioniranja dojavnog sustava za alarm u Muzeju Žitnica plaćaju se troškovi fiksne telefonske linije.

Troškovi održavanja zgrade Muzeja Žitnice planirani su u iznosu od 10.000,00 €, a odnose se prije svega na bojanje i osvježavanje stolarije zgrade.

Planirani su troškovi opskrbe vodom za zgradu Žitnice, Vinoteke te društvenih domova i ostalih objekata u vlasništvu Općine Sveti Križ Začretje (Štrucljevo, Temovec) u ukupnom iznosu od 1.000,00 €.

Troškovi domjenaka u sklopu događanja u Žitnici uključujući bukete i poklone izvođačima planirani su u iznosu od 3.000,00 €.

Mjesečni troškovi dojavnog alarma koji je spojen direktno na zaštitarsku službu, te godišnji iznos servisa alarmnog sustava planirani su u iznosu od 2.000,00 €.

Proračunom za 2025. godinu planirana su sredstva obnove zgrade DVD-a Sveti Križ Začretje, odnosno Galerije Rudi Stipković, u ukupnom iznosu od 60.000,00 €.

**K100801 Izgradnja i održavanje kulturnih i povijesnih spomenika**

Planira se izgradnja novog ili obnova spomenika hrvatskim braniteljima za potrebe čega je u proračunu za ovu godinu osigurano 30.000,00 €.

**GLAVA 03: SAKRALNI OBJEKTI**

**Program: Očuvanje sakralne i kulturne baštine**

A100801 Održavanje i uređenje sakralnih objekata i spomenika

Naša Crkva svake godine se barem djelomično obnavlja ili nužno održava. Dio ovih troškova financira se iz općinskog proračuna. Također, Crkva zahtjeva određena novčana sredstva koja je potrebno uložiti u sanaciju štete nastale uslijed potresa. Nadalje Pastoralnu dvoranu za potrebe nastupa često koriste udruge, a ista se koristi i u vrijeme Tjedna kulture, zabave i sporta iz općinskog proračuna financira se dio troškova održavanja Pastoralne dvorane. U konačnici je potrebno osigurati i sredstva za dodatna ulaganja na sakralnim objektima. Za sve navedeno proračunom je osigurano 20.000,00 €.

**GLAVA 04: KUD-ovi, sportska društva i društvene djelatnosti**

**Program: Očuvanje kulturne baštine i kulturno-umjetnički amaterizam**

A100901 Organizacija manifestacija u kulturi, sportu i zabavi

Članovi Udruge za kulturu, zabavu i sport marljivo rade na planu i programu za sljedeću godinu, odnosno nadolazeće 56. po redu izdanje festivala Prvi glas Zagorja. Općina je kao i svake godine najveći sponzor spomenute manifestacije te je, na temelju iskustava prijašnjih godina, ove godine osigurala veća sredstva, odnosno iznos od 110.000,00 €.

A100902 Djelatnost kulturno-umjetničkih društava, udruga u kulturi i društvenim djelatnostima

Sredstva za sufinanciranje udruga za programe i projekte u kulturi i društvenim djelatnostima planirana su u iznosu od 45.000,00 €.

A100903 Organizacija rekreacije i sportskih aktivnosti

Potpore udrugama u lovstvu, odnosno sredstva za lovačka društva s područja Općine planirana su u ukupnom iznosu od 2.500,00 €.

Sufinanciranje udruga u sportu od 2016. godine, u skladu sa zakonskom obvezom, dodjeljuju se putem Zajednice sportskih udruga Općine Sveti Križ Začretje. Proračunom su osigurana sredstva za rad Zajednice sportskih udruga Općine Sveti Križ Začretje u iznosu od 60.000,00 €.

A100904 Projekt Općina prijatelj djece

Troškovi vezani uz provedbu projekta „Općina – prijatelj djece“ prvenstveno se odnose na troškove raznih radionica i programa za djecu. Ukupni plan za 2025. godinu za provedbu spomenutih aktivnosti iznosi 5.000,00 €.

Potrebno je planirati također i sredstva za rad Dječjeg općinskog vijeća u iznosu od 1.000,00 €.

**RAZDJEL 05: KOMUNALNA INFRASTRUKTURA**

**Program: Održavanje komunalne infrastrukture**

Pod navedenim programom podrazumijevaju se sredstva utrošena za redovno održavanje objekata i uređaja komunalne infrastrukture na području Općine specificirana po niže navedenim aktivnostima.

A101001 Održavanje i energetska učinkovitost javne rasvjete

Sa ciljem uštede troškova, ali i vodeći računa o svjetlosnom onečišćenju, javna rasvjeta ne radi cijelu noć (izuzev samog centra mjesta) te se konstantno nadograđuje. Općina svake godine provodi postupak nabave za izbor najpovoljnijeg ponuditelja. Sredstva su planirana prema ostvarenju iz 2024. godine, sukladno izrađenim projekcijama, a uzevši u obzir važeće mjere Vlade RH kojima sufinanciraju značajan dio troškova električne energije. U skladu s navedenim planirana su sredstva u iznosu od 100.000,00 €.

Za potrebe održavanja javne rasvjete nužno je sklopiti ugovor s pružateljem usluga, te za isto osigurati sredstva u iznosu od 33.000,00 €.

A101002 Održavanje nerazvrstanih cesta

Materijal za tekuće održavanje nerazvrstanih cesta obuhvaća troškove materijala za tekuće održavanje cesta poput cijevi, kanalica i ostalog građevinskog materijala, a planiran je u ukupnom iznosu od 15.000,00 €.

Posljednjih godina vrlo često smo suočeni s krađom i uništavanjem prometnih znakova od strane nepoznatih počinitelja što uvelike povećava troškove nabavke prometnih znakova budući se na pojedinim lokacijama znakovi postavljaju i po nekoliko puta. Svake godine javlja se potreba za novim iscrtavanjem pješačkih prijelaza i osvježenjem postojećih. Stoga, na temelju postavljanja novih, nadomještanja i osvježavanja i ažuriranja postojećih prometnih znakova nužno je proračunom osigurati sredstva u iznosu od 7.000,00 €.

Novost od ove godine je stavka sigurnosti cestovnog prometa, u sklopu koje se planira nabava kamere za regulaciju prometa u ukupnom planiranom iznosu od 10.000,00 €.

Provedbom javne nabave dobava kamenog materijala i rad strojem u svrhu održavanja nerazvrstanih cesta na području Općine Sveti Križ Začretje evidentiraju se zajedno, odnosno poslovi obavljanja komunalne usluge održavanja nerazvrstanih cesta bit će dodijeljeni jednom izvođaču radova. U tu svrhu planirana su sredstva u iznosu od 82.500,00 €. Detaljna specifikacija održavanja nerazvrstanih cesta utvrdit će se Programom održavanja objekata i uređaja komunalne infrastrukture.

A101003 Sanacija klizišta

U realizaciji proračuna po pitanju klizišta planirana su sredstva za potrebe eventualne hitne sanacije na klizištima koja ugrožavaju stambene objekte i normalno odvijanje prometa. Detaljnija specifikacija utvrđuje se Programom održavanja komunalne infrastrukture. Važno je napomenuti da se za ovu namjenu unazad nekoliko godina sredstva za sufinanciranje radova osiguravaju prijavom na natječaj Hrvatskih voda. Planirana sredstva iznose 50.000,00 €.

A101004 Održavanje građevina, uređaja i predmeta javne namjene

Planirana su sredstva u iznosu od 1.000,00 € za održavanje novoizgrađenih i postojećih autobusnih stajališta.

A101005 Održavanje javnih zelenih površina

Hortikulturnim uređenjem Trga i javnih površina poput sadnje cvijeća, obrezivanje grana i sličnih vrtlarskih poslova, sadnja drvoreda i sl. doprinosi se ljepšem izgledu naše sredine. Planirana su sredstva u iznosu od 20.000,00 € za hortikulturna uređenja Trga i javnih površina, od kojih je 10.000,00 € planirano za sadnju drvoreda.

Zbog kontinuiranog povećanja dionica i javnih površina koje se na ovaj način održavaju nužno planirati i veća sredstva. Ako dodamo svemu da je još uvijek u nadležnosti Općine i uređenje okoliša uz biciklističku stazu Sveti Križ Začretje – Štrucljevo potrebno je planirati iznos od 65.000,00 €.

A101006 Održavanje groblja

Planirani su troškovi opskrbe električnom energijom za zgradu mrtvačnice u iznosu od 500,00 €, te troškovi vodoopskrbe za potrebe mrtvačnice i groblja u iznosu od 1.000,00 €.

Troškovi održavanja mjesnog groblja u Svetom Križu Začretju temeljem provedenog postupka nabave povjeravaju najpovoljnijem ponuditelju te je za isto planiran ukupni iznos od 105.000,00 €.

A101007 Održavanje čistoće javnih površina

Ovaj trošak odnosi se prvenstveno na redovito čišćenje i održavanje prije svega Trga hrvatske kraljice Jelene i prilaznih ulica, pražnjenje koševa za smeće, metenje i sl. Plan je od 2025. godine zaposliti komunalnog djelatnika za obavljanje navedenih poslova, no ukoliko se isto ne ostvari nužno je osigurati iznos od 37.000,00 € za povjeravanje posla nekome na temelju ugovora ili narudžbenice. Treba napomenuti kako se pod navedenom aktivnosti evidentiraju i ostali troškovi poput čišćenja osolina nakon završetka zimske službe, te drugih poslova održavanja čistoće javnih površina.

Održavanje čistoće javnih površina uključuje i poslove zimske službe, odnosno usluge čišćenja snijega na nerazvrstanim cestama te posipavanje istih, te trošak sipine i soli za posipavanje cesta u zimskim uvjetima. Za poslove zimske službe proračunom je osiguran iznos od 40.000,00 €.

A101008 Održavanje građevina javne odvodnje oborinskih voda

Održavanje građevina odvodnje i oborinskih voda, koje podrazumijeva postavu ili pročišćavanje slivnika i sustava oborinske odvodnje, postavu šahtova i sl. planirano je u iznosu od 7.500,00 €.

A101009 Održavanje javnih površina na kojima nije dozvoljen promet motornim vozilima (uređenje Trga i javnih površina)

Planirana su sredstva održavanja i uređenja Trga hrvatske kraljice Jelene i javnih površina u iznosu od 5.000,00 €.

Za uređenje Trga povodom božićnih blagdana, uključujući troškove nabave materijala i ukrasa planirana su sredstva u iznosu od 15.000,00 €.

**Program: Održavanje zgrada za redovno korištenje**

A100110 Održavanje zgrada

Održavanje zgrada u vlasništvu Općine podrazumijeva zgradu Općine i zgradu „Stare škole“, uređenje prostora koji nam je dodijeljen u zgradi branitelja, te održavanje društvenih domova i ostalih objekata. Prostor u zgradi branitelja nam je dodijeljen na korištenje od strane Ministarstva državne imovine pod uvjetom da se u njemu provode aktivnosti namijenjene djeci. Preduvjet za provođenje aktivnosti je adekvatno uređenje prostora. Shodno navedenome planirana su sredstva za održavanje općinskih zgrada u iznosu od 20.000,00 €.

**Program: Dodatne usluge u zdravstvu i preventiva**

A101201 Poslovi deratizacije i dezinsekcije, higijeničarske službe

Zakonska je obveza za jedinice lokalne samouprave, sa ciljem sprečavanja zaraznih bolesti, provođenje deratizacije na svojem području. Općina u pravilu provodi jedan krug deratizacije uz koji se provodi deratizacija javnih površina i sustava oborinske odvodnje. Također smo za vrijeme trajanja i nakon provedene deratizacije obavezni financirati i troškove stručnog nadzora. Shodno navedenome, za poslove deratizacije i dezinsekcije nužno je osigurati iznos od 9.000,00 €.

Nadalje, sukladno važećim zakonskim propisima obvezni smo financirati sklonište za nezbrinute životinje (u našem slučaju „Luč Zagorja“) te smo dužni financirati uklanjanje nezbrinutih životinja sa javnih površina. Za ovu namjenu osigurana su sredstva u iznosu od 14.000,00 €.

**Program: Izgradnja objekata i uređaja komunalne infrastrukture**

A101301 Otplata kredita i zajmova za potrebe izgradnje objekata komunalne infrastrukture

Obzirom na dugoročni kredit za potrebe izgradnje zgrade dječjeg vrtića planirana su sredstva za otplatu glavnice i kamata dugoročnog kredita prema dostavljenom Otplatnom planu kreditora. Planirana sredstva iznose 10.000,00 € za podmirenje kamata, te 57.000,00 € za podmirenje kvartalnih rata otplate glavnice dugoročnog kredita.

K101301 Izgradnja javne rasvjete

Kapitalni projekt izgradnje novih sustava javne rasvjete i proširenja postojećih čija će se specifikacija utvrditi Programom građenja komunalne infrastrukture planirana je u ukupnom godišnjem iznosu od 190.000,00 €.

K101302 Izgradnja nogostupa i sustava odvodnje

Troškovi izgradnje novih nogostupa i sustava odvodnje, čija će se specifikacija utvrditi Programom građenja komunalne infrastrukture, u 2025. godini planirana je na razini od 260.000,00 €.

K101303 Izgradnja vodoopskrbnog sustava

U skladu s godišnjim programima Zagorskog vodovoda i planovima Općine u proračunu se osiguravaju financijska sredstva koja se doznačuju navedenoj tvrtki za investicije u izgradnju vodoopskrbnog sustava na području Općine. Na temelju zahtjeva građana i vlastitim uvidom za potrebu izgradnje novih i ažuriranja postojećih vodoopskrbnih sustava potrebno je osigurati sredstva u iznosu od 40.000,00 €.

K101304 Izgradnja i asfaltiranje nerazvrstanih cesta

Kapitalni projekt izgradnje i asfaltiranja nerazvrstanih cesta definiran Programom građenja komunalne infrastrukture. Za potrebe provođenja kapitalnog projekta predviđen je iznos od 750.000,00 €.

K101305 Izgradnja i uređenje groblja

Proračunom su predviđena sredstva u iznosu od 80.000,00 € za nastavak projekta izgradnje novog groblja.

K101306 Održavanje građevina, uređaja i predmeta javne namjene (društveni domovi)

Planirana su sredstva za održavanje društvenih domova u vlasništvu Općine, prije svega onog u naselju Ciglenica Zagorska u ukupnom iznosu od 10.000,00 €.

K101307 Izgradnja i uređenje dječjih igrališta

Iz godine u godinu Općina ulaže sredstva u izgradnju i dogradnju dječjih igrališta u naseljima diljem Općine. Unazad par godina imamo pozitivna iskustva suradnje s LAG-om i povlačenju sredstava EU za sufinanciranje izgradnje i dogradnje dječjih igrališta. Shodno navedenome, ni ova godina neće biti iznimka te sukladno tome Općina planira 60.000,00 € za provedbu projekata izgradnje dječjih igrališta.

K101310 Izgradnja i uređenje autobusnih stajališta

Proračunom su osigurana sredstva u iznosu od 9.000,00 € za obnovu postojećih ili izgradnju novih autobusnih stajališta na području Općine.

K101311 Izgradnja, uređenje i obnova Trga hrvatske kraljice Jelene

Proračunom su osigurana sredstva za I. fazu obnove Trga hrvatske kraljice Jelene, konkretno projektnu dokumentaciju i dio radova u ukupnom iznosu od 300.000,00 €.

**Program: Održivo upravljanje okolišem**

A101401 Zaštita okoliša

Tvrtka Eko-flor plus d.o.o. posjeduje koncesiju o obavljanju komunalnih poslova zbrinjavanja otpada na području Općine. Na temelju spomenute koncesije, najavljenih povećanja cijena te povećanje količine otpada za pretpostaviti je da će trošak zbrinjavanja otpada biti veći. Nastavlja se i potpisani Sporazum o odlagalištu otpada u Općinama Koprivnički Ivanec i Jesenje, koji nam u stopostotnom iznosu troškovno pokriva koncesionar. No, za potrebe zbrinjavanja komunalnog otpada na području Općine nužno je planirati 74.000,00 €.

Javlja se problem sve većeg broja divljih odlagališta otpada (zeleni otoci, vodotoci, šume i sl.) gdje je potrebno poduzeti određene mjere saniranja istih za što je u proračunu predviđen iznos od 2.000,00 €.

Fond za zaštitu okoliša i energetsku učinkovitost naplaćuje naknadu na temelju prevelike količine stvaranja miješanog komunalnog otpada u odnosu na dopušteno. Obzirom na sve veću količinu stvaranja istog iz godine u godinu nužno je planirati iznos od 15.000,00 €. Nadamo se da će se u budućnosti podići razina svijesti mještana i kako će troškovi naknade biti znatno manji od postojećih.

K101401 Reciklažna dvorišta i zeleni otoci

Ove godine planirano je proračunom 50.000,00 € sredstava za projektnu dokumentaciju te pripremu za kandidiranje projekta izgradnje reciklažnog dvorišta na neki od nadolazećih javnih poziva za dodjelu sredstava.

**Program: Održivo upravljanje okolišem**

A101501 Strateški dokumenti i prostorno-planska dokumentacija

Za ostale strateške dokumente od važnosti za Općinu planirana su sredstva u iznosu od 3.000,00 €.

Nadalje slijede troškovi izrade prostorno – planske dokumentacije poput izrade projektne dokumentacije za izgradnju kapitalnih projekata, troškovi izrade geodetskih elaborata za evidentiranje nerazvrstanih cesta. Ukupna financijska sredstva planirana iznose 40.000,00 €.

Proračunom su također osigurana sredstva u iznosu od 50.000,00 € za otkup zemljišta ukoliko se za isto ukaže potreba.

K101501 Revitalizacija kulturno-gospodarskog prostora Banovina

Nakon što su ove godine na prostoru Banovine provedeni značajni projekti, odnosno sanacija krovišta u nadolazećem proračunskom razdoblju planirani su značajni projekti sa značajnim iznosima sredstava. Za predviđene poslove i projekte planira se iznos od 1.300.000,00 € ove godine, te značajno veća sredstva u 2026. godini.

**RAZDJEL 006 PODUZETNIŠTVO, TURIZAM I POLJOPRIVREDA**

**GLAVA 01: POLJOPRIVREDA**

**Program: Sustav poticanja i potpora razvoju gospodarstva, turizma i poljoprivrede**

A101601 Potpore razvoju poljoprivrede

Planirana su sredstva za sufinanciranje programa i projekata udruga u poljoprivredi u skladu s provedenim natječajem za dodjelu sredstava. Osigurana sredstva iznose 2.500,00 €.

Što se tiče sredstava za poticanje razvoja poljoprivrede potrebno je donijeti novi Program potpora u poljoprivredi za sljedeće programsko razdoblje. Novim Programom i dalje će se vrednovati i poticati rad poljoprivrednika s područja Općine te će se za potrebe provedbe spomenutog projekta proračunom osigurati sredstva u iznosu od 50.000,00 €.

Sredstva za ostale potrebe u poljoprivredi kao što su uređenje pristupnih puteva do poljoprivrednih parcela i sl. planirana su u ukupnom iznosu od 2.000,00 €.

**GLAVA 02: TURIZAM**

**Program: Sustav poticanja i potpora razvoju gospodarstva, turizma i poljoprivrede**

A101602 Razvoj turizma

Izdaci za poticanje razvoja turizma poput postavljanja putokaza, informativnih panoa te troškovi promidžbe u lokalnim medijima (Zagorski list, Glas Zagorja, Radio Stubica), te ostali troškovi vezani uz promociju Općine koji su u konstantnom porastu planirani su u ukupnom iznosu od 45.000,00 €.

Najznačajniji turistički događaj svakako je festival Prvi glas Zagorja koji iz godine u godinu raste te je nezaobilazan događaj na turističkoj karti Krapinsko zagorske županije. Sukladno visoko postavljenim standardima i zahtjevima planirana su sredstva za nabavu opreme za Festival, ali i ostala kulturna i društvena događanja na području Općine, prije svega panela za pozornicu, štandova, kućica, suncobrana, šatora i sl.

Turistička sezona proteže se kroz cijelu godinu na području Općine sukladno čemu su planirani izdaci za organizaciju turističkih manifestacija primjerice za proslavu Martinja, Adventa te ostale manifestacije koje mjesni odbori, kulturne i sportske udruge organiziraju, a Općina se u određenom dijelu uključuje u organizaciju istog kroz sufinanciranje određenih troškova manifestacije. Planirana sredstva za spomenutu namjenu iznose 40.000,00 €.

Općina Sveti Križ Začretje jedan je od osnivača zajedničke turističke zajednice Općine Sveti Križ Začretje, Krapinske Toplice, Bedekovčina, te gradova Zabok i Pregrada, TZ Srce Zagorja. Za funkcioniranje turističke zajednice obvezni smo iz proračuna, sukladno sporazumu izdvojiti određena financijska sredstva. Također su, sukladno dogovoru s Turističkom zajednicom, planirana i sredstva za provedbu zajedničkih projekata. Proračunom su osigurana sredstva u iznosu od 47.000,00 €.

Već dulje vrijeme Općina sudjeluje u projektu širokopojasnog interneta (PRŠI), čiji je nositelj Općina Bedekovčina. Proračunom je potrebno osigurati sredstva za moguće troškove koji se mogu javiti tokom godine, te je sukladno istome planiran iznos od 5.000,00 €.

Kao poželjna turistička destinacija nužno je ulaganje u turističku infrastrukturu. Općina je sudjelovanjem u projektu „Wi-Fi4EU“ osigurala besplatan Internet na svim relevantnim javnim površinama. Troškovi pružanja Internet usluge na javnim mjestima od važnosti planirani su u iznosu od 2.000,00 €.

**GLAVA 03: PODUZETNIŠTVO**

**Program: Sustav poticanja i potpora razvoju gospodarstva, turizma i poljoprivrede**

A101603 Razvoj poduzetništva i unaprjeđenje poduzetničke infrastrukture

U svrhu poticanja poduzetničkih aktivnosti Općina Sveti Križ Začretje uključila se u provedbu Programa poboljšanog kreditiranja poduzetništva i obrta „Kreditom do uspjeha 2014.“, Mjera 1 – Kreditom do konkurentnosti koja se provodi u suradnji s Ministarstvom poduzetništva i obrta, poslovnim bankama i Krapinsko-zagorskom županijom na način da se subvencioniraju kamatne stope u iznosu od jednog postotnog poena za kredite vezane uz obavljanje proizvodne ili uslužne djelatnosti. Sličan način subvencije kamata vrši se i po ranijim natječajima. Subvencija kamate po ovom modelu može se ostvariti na osnovu natječaja kojeg raspisuje Krapinsko-zagorska županija sa Ministarstvom poduzetništva i obrta. U 2020. godini Općina se također uključila u provedbu programa „HBOR – subvencija kredita“ koji provodi Krapinsko-zagorska županija, a namijenjen je mikro, malim i srednjim subjektima malog gospodarstva: trgovačkim društvima, obrtima, fizičkim osobama koje samostalno obavljaju djelatnost, OPG-ovima, zadrugama i profitnim ustanovama koji ulažu na području Krapinsko- zagorske županije, neovisno o sjedištu odnosno prebivalištu. Cilj programa je povoljnije financiranje sektora malog gospodarstva, te lakša dostupnost izvorima financiranja za unapređenje poslovnih aktivnosti i otvaranje novih radnih mjesta, a u sklopu istog Općina financira 1 p.p. kamate. Za subvencioniranje kamatnih stopa po navedenim programima osigurana su sredstva u iznosu od 5.000,00 €.

Novost od ove godine, također kao mjera razvoja i unapređenja poduzetničke infrastrukture, je sufinanciranje odnosno poticanje rada Poduzetničkog inkubatora kroz godišnji iznos od 1.500,00 €.

K101601 Razvoj zone malog gospodarstva

Zona malog gospodarstva opremljena je do te mjere da može prihvaćati nove poduzetnike. Stoga su u proračunu za 2025. godinu planirana sredstva sredstva u iznosu od 70.000,00 € za eventualne sanacije i ukoliko se ukaže potreba za određenim manjim radovima.

**RAZDJEL 007 SOCIJALNA SKRB**

**GLAVA: SOCIJALNA SKRB**

**Program: Socijalna odgovornost u društvu**

A101701 Pomoći socijalno ugroženim građanima

Sukladno Zakonu Općina je obvezna financirati prijevoz umrlih osoba u slučaju da se ne može utvrditi uzrok smrti po nalogu nadležnog tijela na obdukciju. Za potrebe prijevoza planirana su sredstva u iznosu od 2.000,00 €.

Općina, u sklopu socijalnog programa, osigurava sredstva za isplatu jednokratnih financijskih pomoći socijalno ugroženim obiteljima. Obzirom na trend sve većeg povećanja zahtjeva od strane mještana, te nepredviđenih troškova koji se javljaju uslijed pojave nesretnih događaja kao što su prije svega požari pa i klizišta, potresi, poplave i sl. planirana su povećana sredstva na ovoj poziciji u ukupnom iznosu od 25.000,00 €.

Također, Općina u sklopu socijalnog programa pruža i pomoć ugroženim pojedincima i obiteljima u naravi. Pomoć u naravi uključuje: troškove prigodnih poklon bonova povodom uskrsnih i božićnih blagdana, troškove stanovanja, režija, troškove drva ogrjev za što financijska sredstva osigurava Županija. Općina sufinancira i troškove vodoopskrbe za socijalne slučajeve s područja Općine. Shodno navedenome planirana su sredstva u iznosu od 25.000,00 €.

Općina se, na zahtjev KZŽ, uključila u sufinanciranje Doma za žene žrtve nasilja „Novi početak“ u ukupnom godišnjem iznosu od 2.000,00 €.

U konačnici, Općina često sudjeluje u humanitarnim akcijama različitog karaktera za što su proračunom osigurana sredstva u iznosu od 1.500,00 €.

A101702 Humanitarna skrb kroz udruge građana

Općina je dužna iz proračuna Hrvatskom Crvenom križu isplaćivati financijska sredstva u iznosu od 0,7 % od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Planirani iznos za financiranje djelatnosti Crvenog križa iznosi 14.700,00 €.

Općina sufinancira troškove programa i projekata braniteljskih i ostalih nevladinih udruga sukladno rezultatima provedenog javnog natječaja. Planirani iznos za pokrivanje troškova sufinanciranja iznosi 2.500,00 €.

Sufinanciranje troškova programa i projekata udruga umirovljenika i udruga civilnih invalida planira se na razini od 2.500,00 €.

**RAZDJEL 008: ZAŠTITA OD POŽARA I CIVILNA ZAŠTITA**

**GLAVA: ZAŠTITA OD POŽARA I CIVILNA ZAŠTITA**

**Program: Zaštita od požara**

A101801 Vatrogastvo

Općina je jedan od suosnivača Javne vatrogasne postrojbe Zabok čiji smo rad obvezni sufinancirati u iznosu od 4% od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Obzirom na potpisani sporazum o dodatnom sufinanciranju JVP iznad minimalnih standarada, te uz spomenuta redovna sredstva, potrebno je planirati značajan iznos od 140.000,00 €.

Sukladno Zakonu o vatrogastvu obvezni smo financirati vatrogasnu djelatnost u iznosu od 4 % od prihoda poslovanja u prethodnoj godini umanjenih za dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode proračuna. Budući da je osnovana Vatrogasna zajednica Općine Sveti Križ Začretje unutar koje djeluju DVD Brezova i DVD Sveti Križ Začretje te će se putem iste vršiti raspored novčanih sredstava između spomenutih DVD-a. Za rad Vatrogasne zajednice osigurana su sredstva u iznosu od 45.000,00 €.

U skladu s odlukom Općinskog vijeća svake godine se isplaćuje dodatnih 3.000,00 € za nabavljeno interventno vatrogasno vozilo DVD-a Sveti Križ Začretje. Važeća cesija na snazi je do 2025. godine.

**Program: Zaštita i spašavanje**

A101901 Civilna zaštita i spašavanje

Produžen je ugovor i na narednu godinu s tvrtkom Defensor koja vrši revidiranje, ažuriranje te izradu svih potrebnih planova i izrađuje prateću dokumentaciju vezano uz područje zaštite i spašavanja, uključujući vatrogastvo i zaštitu od požara.

Planirana su sredstva za opremanje postrojbi civilne zaštite te sredstva za financiranje Hrvatske gorske službe spašavanja u iznosu od 2.000,00 €.

**RAZDJEL 09: TEKUĆA ZALIHA PRORAČUNA**

**GLAVA: TEKUĆA ZALIHA PRORAČUNA**

**Program: Ostale javne potrebe**

A102001 Tekuća zaliha proračuna

Proračunska zaliha nije promijenjena, odnosno planirana je u iznosu od 665,00 € te se može utrošiti u skladu s odredbama Zakona o proračunu.

OBRAZLOŽENJE SASTAVIO:

***Goran Roginić mag. oec.***